“Datin Yang Paling Simple dan Sempoi.” Gaya Almy Nadia Yang Humble, Berpakaian Biasa Raih Pujian Peminat.

Bahagia itu bukan hanya wang ringgit dan harta benda. Tetapi bahagia itu hidup dengan memberikan kegembiraan kepada pasangan dan anak-anak.

Lebih indah lagi, pasangan saling melengkapi dan menerima seadanya. Inilah kebahagiaan ikhlas yang membawa kepada keharmonian rumahtangga.

Begitulah indahnya juga buat keluarga bahagia pelakon, Datin Almy Nadia atau nama sebenar Ungku Almy Nadia Aminuddin Shah dan pasangannya, pelakon Datuk Fizz Fairuz atau nama sebenar Mohd. Fairuz bin Zainal Abidin.

Terbaru, mereka ada memuatnaik gambar percutian keluarga yang kelihatan sangat menggembirakan.

Apa yang membuatkan peminat teruja, gaya pemakaian Datin Almy yang cukup santai dan bersahaja.

Tampil ringkas dengan pakaian T-Shirt putih yang dipadankan dengan seluar palazo serta bersahaja memakai selipar. Kagum!

Tidak mengendahkan apa orang kata, dia dan suami kekal dengan gaya hidup sederhana. Inilah yang dikatakan hidup bahagia dengan cara sendiri.

Tampil ringkas membawa keluarga berjalan-jalan di taman tema

Netizen puji cara pakaian yang simple dan selesa.

Untuk rekod, pasangan bahagia ini mendirikan rumah tangga pada 26 April 2014 ini dikurniakan empat cahaya perempuan iaitu, Nur Afrina Arianna, 6, Nur Afrina Aurora, 5, , Nur Afrina Ayra, 3 dan Nur Afrina Aisyah, yang baru berusia dua bulan serta seorang anak angkat, Nur Afrina Darwisyah, 12.

Bacaan lanjut:

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Copy Paste Muka Mama, Dah Macam Kembar!” Anak Seiras Wajah Raja Azura Raih Perhatian Netizen.

Mana tidak tumpah kuah kalau bukan ke nasi. Bagi yang baru pertama kali melihat anak Y.M Raja Azura Tengku Tajuddin tentu mengakui wajah anaknya sama dengan dirinya.

Menerusi perkongsian terbaru di laman Instagram, Raja Azura atau lebih mesra dikenali Kak Engku bersama anaknya, Engku Puteri Mia Maizura telah meraih perhatian wargamaya.

Video yang dirakam ketika hendak menghantar anaknya ke asrama sambil makan dalam kereta membuatkan para warganet membuat perbandingan.

Sambil mendengar anaknya memohon doa untuk kembali ke sekolah, Raja Azura juga memberikan nasihat kepada anaknya supaya berkelakuan baik.

Rata-rata mengatakan dua beranak ini memiliki wajah yang sama! Malah ada yang mengatakan seakan adik beradik kembar.


“Mula Suami Suruh Jual Kereta Sedih Juga. Rupanya Dia Nak Belikan Baru.” Baru Berbaik, Aliff Syukri Hadiahkan Porsche Buat Isteri

Sebelum ini heboh pasangan ini bergaduh sehinggakan pelbagai spekulasi dibuat netizen. Hampir tiga bulan berlarutan akhirnya pasangan ini berdamai.

Terbaru, Datuk Seri Aliff Syukri membuat kejutan kepada isteri tersayangnya Datin Seri Nur Shahida dengan menghadiahkan sebuah kereta mewah jenama Porsche.

Berita gembira itu dikongsi menerusi satu posting di Instagramnya semalam. Menurut Nur Shahida, dia tidak menjangkakan kejutan berkenaan biarpun suaminya sebelum ini memintanya untuk menjual kereta lama mereka.

“Mula-mula suami suruh jual kereta sedih juga.

“Tapi rupanya dia nak belikan yang baru. Terima kasih hubby, berbunga-bunga hati dapat kereta baru,” katanya.

Menjengah ke ruang komen, rata-rata netizen memuji pilihan kereta berkenaan yang disifatkan sangat sepadan dengan empunya diri. Selain itu, tidak kurang juga yang menganggap ia sebagai hadiah pengorbanan seorang isteri.


“ Tak Kisah Nak Kahwin 10 Sekalipun Tapi Menceraikan Isteri Sarat Mengandung…”- Dr. Say

Kontroversi yang melanda Da’i Farhan dan isterinya baru-baru ini mencetuskan reaksi dan pandangan dari pelbagai pihak. rata-rata melontarkan pendapat berkenaan keprihatinan terhadap isteri pendakwah berkenaan yang diceraikan ketika dalam keadaan hamil. Antara yang menyuarakan rasa tidak puas hati adalah Dr. Say Shazril.
Menurut pengacara bagi program Tanya Doktor Bersama Doktor Say itu, sikap pendakwah bebas itu seperti memalukan kaum lelaki dan suami, lebih-lebih lagi menceraikan isteri yang sedang sarat hamil.

“Topik : 18, 19, 3000? Hanya Dikau Dihatiku
“Pendapat saya mengenai kisah 18/ 19 ni? Memalukan kaum. Saya tak kisah nak berkahwin sepuluh sekalipun tapi menceraikan isteri while sarat mengandung adalah bacot bego bebal.
“Tak kisah lah aura kuat mane perempuan baru tu at least harungilah pregnancy tu bersama. Saya tak tahu cerita belakang-belakang tapi kalau isteri tu hangin ke, moody ke, tak nak disentuh ke tabah jela sebab bile perempuan mengandung hormon terumbang ambing maka hormatilah perubahan itu.
“Saya bukan nak cakap besar, mana tau nanti saya buat umrah mungkin saya terjumpa janda anak sepuluh ke tapi perasaan kasih sayang to be honest kita boleh KAWAL & we can say NO to it.
“Kalau terkulai kepada rasa/ hati/ nafsu at least COMMON SENSE ialah tidak menceraikan isteri yang sedang mengandung. Bini saya hari- hari bercerita kisah ni kat sini somehow saya tertriggered dengan ketidakmatangan actionnya,” tulisnya.

Perkongsian tersebut dimuatnaik bersama sekeping gambar bersama isterinya di laman instagram miliknya. jelasnya lagi, apa yang diakukan itu adalah seorang yang mempunyai gelaran tertinggi dan dihormati.

Dr. Say dan isterinya, Dr. Azura berkahwin pada 30 Mac 2014 dan mereka menimang cahaya mata pertama pada 5 Mei lalu.
“Bukan ape kalau dia hanyalah orang biasa no hal tapi dia ada title yang somehow memberi persepsi kepada masyarakat yang its ok untuk berbuat sedemikian kepada isteri yang sedang mengandung & saya tau ni bukan kes pertama orang bertitle ni menceraikan isteri yang sedang pregnant.
“Saya tau bila kita geram dengan bini malam tu gak kita tekad nak cari lain tapi in the end kita jugak yang bakal jadi tak tentu arah tanpa mereka.
“Kalau benda boleh bawa bincang silalah berbincang dulu, kalau dah tak boleh bincang then carilah penyelesaian tapi mengakhirkan perkahwinan semasa isteri mengandung will forever be tindakan seorang bacot. Ape pndpt korang? Kate la ade yang sokong tindakan beliau? Open discussion yok,” katanya lagi.

Rata-rata bersetuju dengan pendapat Dr. Say dan berharap tidak ada lagi kes yang sama berlaku seperti itu.


Cuci Buah Mata Kucing Pun Ada Petuanya, Barulah Tak Batuk Atau Sakit Tekak Bila Makan!

Buah mata kucing bukan sahaja enak dimakan begitu sahaja kerana rasanya yang manis malah turut boleh dijadikan pelbagai menu yang istimewa. Sama ada dijadikan air minuman menyegarkan mahu pun jeruk yang mempunyai rasa masam-masam manis, ianya memang mampu menjentik selera sesiapa jua.

Buat yang teringin nak merasa air mata kucing yang menyegarkan bolehlah mencuba resipi yang dikongsikan oleh Asmawati Nasir ini.

Air mata kucing

Buah mata kucing kering secukupnya
1 buku gula Melaka
2 buku gula batu
Gula mengikut kemanisan
Air secukupnya
Daun pandan di simpul

Cara-cara

1. Cuci buah mata kucing hingga bersih
2. Masukkan dalam periuk bersama air dan daun pandan dan rebus hingga kembang dengan api sederhana.
3. Masukkan pula gula Melaka dan gula batu dan masak hingga gula hancur dan sedikit pekat.
4. Perasakan dengan gula.
5. Siap dihidangkan panas atau sejuk.

Tak pun lagi best kalau dapat makan jeruk buah mata kucing asam boi. Lihat sahaja gambar yang dishare oleh @eddriantjhia (instagram) ni, memang kecur liur dibuatnya.

Pun begitu, perasan tak ada juga sesetengah antara kita bila makan sahaja buah mata kucing ini akan mudah sahaja mendapat batuk ataupun tekak terasa gatal. Mengelakkan semua ini terjadi, ketahui dulu cara atau petua cuci buah mata kucing agar bersih dan selamat dimakan. Jadi jom semak cara cuci buah mata kucing dengan cara yang betul!

PETUA CUCI BUAH MATA KUCING DENGAN AIR GARAM

Buah mata kucing juga perlu dicuci dengan cara yang betul untuk hilangkan segala kotoran pada kulitnya serta elakkan keracunan dan sakit seperti batuk.

CARANYA:
1. Rendamkan buah mata kucing dalam air garam.
2. Biarkan dalam 15/20 minit
3. Keluar segala kotoran pada kulit
4. Lepas tu boIeh bilas buah mata kucing dengan air bersih.
5. Selamat dimakan.

Cuci dengan cara ini lebih terjamin bersih bila nak makan, berbanding sekadar cuci dengan lalukan air.

Selamat Mencuba!

Kredit:Azie Erme


Lain Orang Lain Rezekinya, Bukan Semua Mampu Beli Barang Mahal. Coretan Wanita Ini Tarik Perhatian Warganet.

Keadaan ekonomi yang tak stabil telah membuatkan ramai antara kita mengambil langkah berjimat cermat untuk perbelanjaan isi rumah.

Oleh itu, ramai yang mencari kedai yang menawarkan harga yang murah. Biarpun ada pro dan kontra mengenai harga murah dari sudut kualiti dan ketahanan jangka masa panjang. Apa yang pasti, setiap antara kita punya rezeki yang berbeza dan syukur nikmat seadanya.

Begitulah coretan mengenai hal ini. Ikuti perkongsian wanita ini. Moga kita istiqomah dalam menjalani kehidupan dengan kehidupan seadanya.

Hari ini masa beli barang….
Saya dengar seseorang ketawakan temannya yang bercadang nak ke kedai Eco.

” Pakai sehari….punahhhh .Baik beli yang mahal sikit berbaloi “

Sengih saja si teman bila dikritik.
Sepatah pun tak dibalasnya.

Hati saya pula rasa nak menjawab
Tapi saya cepat – cepat berlalu.

Dunia ni….
Lain orang lain rezekinya
Saya teringat kata – kata seorang sahabat

” Aku bersyukur sangat ada kedai rm2.
Kalau barang anak hilang, tak lah rasa mahal sgt nak pergi beli baru.Hilang stoking, boleh lah beli di kedai RM2, beli di tempat lain paling murah RM 5 .”

Saya akui….tak semua barangnya tahan lama
Tapi ia telah membantu ramai orang di luar sana.
Ia telah menghiburkan banyak hati yang selama ini tak berpeluang merasa shopping satu bakul
Tapi kedai RM 2 ini telah memberi perasaan itu kepada mereka.

HARGA MURAH HIBURAN BUAT KELUARGA.

Anak yang tak pernah dpt mainan,
Akan dapat paling tidak satu mainan bila ke kedai RM 2
Rumah yang tak pernah dihias, dapat juga letak sebuah pasu comel dengan harga RM 2.
Anak yang tak pernah ada pensil warna besar,
Ada juga merasa bawa pensil warna besar ke sekolah

Inilah hiburan ….
Hiburan yang kita tak nampak kerana kita sudah ada semua.
Jadi….jangan hina mereka yang suka ke kedai RM2.

Saya juga antara pengunjung setia
Mana yang boleh dibeli di sana, saya akan beli.
Buat apa bayar harga pasu RM 10 di luar jika di sini boleh dapat dengan harga RM 2 kan?

Apa pun….
Ini adalah pilihan kita.
Jika tak suka,
Diam jangan mengata.
Takut nanti semua harta yang kita ada direntap semula.
Entah esok lusa ,kita pula yang setiap hari berkunjung ke sana.

Sumber: Reyna Ibrahim


Hukum Tadarus Al-Quran Satu Orang Satu Juzu’ Tetapi Berlainan Tempat. Ikuti Penjelasan Ustaz.

Apabila tiba bulan Ramadan sudah tentu ramai mengambil peluang untuk bertadarus bersama keluarga dan ada juga khatam Al-Quran pada bulan ini.

Namun, ada persoalan adakah bertadarus Al-Quran secara membahagi-bahagikan bacaan Al-Quran dikira khatam Al-Quran?.

Ikuti penjelasan oleh ustaz ini.

HUKUM TADARUS Al-QURAN SATU ORANG SATU JUZU’ TETAPI BERLAINAN TEMPAT.

Kita sedia maklum bahawa membaca Al-Quran merupakan satu ibadah. Ini kerana Al-Quran merupakan Firman Allah. Oleh kerana itu sudah menjadi satu tuntutan untuk kita membacanya. Sabda Rasulullah : Barangsiapa membaca satu huruf dari Kitabullah (Al Quran), maka baginya satu pahala kebaikan dan satu pahala kebaikan akan dilipat gandakan menjadi sepuluh kali, aku tidak mengatakan ALIF LAAM MIIM itu satu huruf, akan tetapi ALIF satu huruf, LAAM satu huruf dan MIIM satu huruf.

Maka persoalannya sekarang adakah bertadarus Al-Quran secara membahagi-bahagikan bacaan Al-Quran seperti yang diamalkan oleh masyarakat kita ini dikira khatam Al-Quran?. Jawapannya : Tidak dikira seseorang itu khatam Al-Quran melainkan dia membacanya daripada awal sehingga habis ataupun ia mendengar bacaan sehingga habis 30 juzuk.

Jika tadarus Al-Quran yang dilakukan sewaktu Bulan Ramadhan yang mana seorang membaca dan lain mendengar dan mereka melakukannya sehingga khatam maka ia juga termasuk dalam kategori mengkhatamkan Al-Quran dengan syarat di atas tadi sama ada membaca atau mendengar 30 juzuk.

Jadi tidak menjadi satu kesalahan membaca Al-Quran secara bertadarus dengan membahagi-bahagikan dan si pembacanya berada di tempat yang berlainan cuma ia tidak dikira khatam tetapi hanya sekadar merancakkan ibadah sesama kita dalam keadaan kebaikan.


Kanak-Kanak Menangis Nama Terlalu Panjang, Netizen Geram Tengok Gelagatnya! “Amanda Sangat Kuat Drama”

Tak habis-habis lagi kisah tentang anak sekolah. Lain anak-lain ragamnya semenjak sekolah bermula Isnin lalu.

Umum tahu bahawa ibu bapa masa kini gemar untuk memberikan nama yang cantik dan panjang untuk anak-anak mereka. Seunik mana pun namanya, pasti ada maksud yang baik dan sedap untuk dipanggil.

Bagaimanapun, nama yang panjang ini sebenarnya mendatangkan ‘beban’ pada individu tersebut untuk menulis namanya yang panjang. Itulah yang terjadi pada seorang anak ini yang ‘rengsa’ dengan namanya yang terlalu panjang baginya.

Menerusi video yang dikongsikan di aplikasi Tiktok, kanak-kanak yang bernama Arianna Amanda menangis kerana namanya terlalu panjang.

“Apa yang nak ditukar pendeknya,”
“Nama!”
“Kenapa nama akak?”
“Panjang sampai 10!”

Kata pemilik video ini yang juga merupakan ibu saudaranya, kanak-kanak ini sangat bijak bercakap dan sangat kuat drama, malah ini salah satu drama bila dia bosan buat kerja sekolah.

Menjengah di ruangan komen, masing-masing terhibur dengan ‘drama’ adik Amanda ini.

Dalam pada itu, di laman Twitter, pemilik akaun @inahazmada mencaddangkan supaya ibu bapa mengambil pendekatan menamakan anak dnegan nama zaman dulu-dulu yang lebih mudah.

“Saya merayu untuk emnamatkan nama panjang bagi kanak-kanak. Lihatlah tangisan terhadap nama yang diberi oleh ayah dan ibunya. nama panjang tidak cool dan ada yang tidak mempunyai maksud.

“Kembalikan nama-nama lama seperti Harun, Shamsiah, Azizah, Othman dan sebagainya. Jadikan nama yang mudah, tidak terlalu grand seperti spesies saintific,” katanya.

I pledge to end long names for kids.
Look at her in tears for her own name parents gave. Long names aren’t that cool, some don’t even have meanings.

Bring back veteran names instead.
Harun, Shamsiah, Azizah, Othman etc

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Nak Berdiet Atau Atasi Masalah Kencing Kotor Berkesan Bila Amal Air Barli. Ni Ramuan Yang Perlu Dicampurkan!

Pun begitu ujarnya mungkin tak sesuai untuk orang tengah teruk masalah angin, alahan dan autoimun. Ini kerana barli adalah makanan tinggi serat, jadi susah dihadam. Mungkin sebab itu indeks glisemik (GI) barli antara terendah 20+ saja.

GI barli lebih rendah dari nasi dan roti dan mee yang dalam lingkungan 50-80+
Kanji dalamnya susah serap jadi gula darah. Baguslah jika nak kurus dan nak kawal gula darah.

Bahkan orang tua kita dulu-dulu juga sudah menyedari betapa bagusnya barli ini hingga ada yang mengamalkan untuk melegakan masalah kencing kotor dan kencing tidak lawas. Ini seperti mana yang dikongsikan oleh Azrina Ien dan Putri Ayu Maisarah Maisarah di media sosial.

Semalam ada yang share buat air barli… Hari ni saya try buat… panas-panas ni rasa segar je dapat air barli homemade… air ni juga bagus untuk mereka yang ada masalah kencing kotor dan kencing tak lawas.

Bahan-bahan:

Barli
Gula kundur
Kismis
Gula batu
Daun pandan

Cara Buat :
1. Rendam barli 5 minit untuk buang kotoran.

2. Cuci bersih barli.

3. Masukan ke dalam periuk tambah air dan daun pandan.

4. Masak sampai barli kembang baru masukkan kismis gula batu dann kundur. Siap untuk dihidang.

Selain itu, menurut perkongsian daripada Putri Ayu Maisarah Maisarah berkongsi petua dari arwah mamanya berkenaan mengamalkan minum air barli untuk tujuan mengubati penyakit dialami oleh mamanya.

Ujarnya, “Dulu arwah ada batu karang, sampai nak kena buat pembedahan. Batu dalam buah pinggang arwah.. dah membesar sampai 1point8.

“Syukur Alhamdulilah.. setelah Mama amalkan bali campur gula batu. Arwah tak jadi nak buat pembedahan.. Bila cek dengan doktor.. batu dalam buah pinggang mama dah hancur jadi pasir.

“Kena rajin amalkan untuk batu karang.

Bali dan gula batu. Minum tiap-tiap hari. Insyaallah.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Kulit Gatal, Rasanya Memang Tak Boleh Bincang. Dr Ni Dedah Pilihan Losyen Terbaik Atasinya!

Ya Allah, gatalnya tak boleh bincang!

Makin digaru makin sedap. Berdarah pun tak sedar.

Kudis buta atau skabies ialah keadaan kegatalan pada kulit yang disebabkan oleh gigitan kutu yang bernama Sarcoptes Scabiei.

Fahami cara atasi kegatalan ini dengan membaca perkongsian daripada Dr Ahmad Samhan ini.

BAGAIMANA BOLEH JADI GATAL?

Jika dilihat melalui mikroskop, kutu berbadan bulat dan ada lapan kaki. Oh ya, kutu ini betina. Dia akan menggorek masuk ke dalam kulit, bertelur dan terus mati.

Telur tersebut akan menetas dan menjadi kutu. Kutu ini boleh hidup pada kulit dan menyebabkan kegatalan yang amat!

BAGAIMANA BOLEH BERJANGKIT?

Kutu ini hidup pada permukaan kulit. Ia sangat mudah berjangkit melalui sentuhan langsung kulit seseorang dengan orang yang mengalami kudis buta.

Kutu ini boleh jatuh pada tuala,selimut,baju atau cadar yang diguna pesakit kudis buta dan boleh hidup selama tiga hari dan kemudiannya akan mati.

Ia akan hidup lebih panjang jika mampu menumpang pada ‘perumah baru’ dan boleh hidup lebih 30 hari !

Jangkitan skabies biasanya berlaku di tempat-tempat awam seperti taska dan tadika, sekolah, asrama dan pusat-pusat penjagaan yang mana orang ramai kerap berhubungan dan berinteraksi antara satu sama yang lain.

Ruam skabies biasanya melibatkan celah-celah jari tangan dan kaki, ketiak, pusat, kawasan pinggang, kemaluan dan celah paha, manakala sangat jarang melibatkan muka dan kepala.

APA RAWATANNYA?

Menggunakan losyen antiscabies

Losyen Permethrin 5%
– Sesuai digunakan kanak-kanak 2 bulan keatas dan wanita mengandung
– Sapu dan biarkan semalaman
– Contoh: A-Scabs lotion

Emulsi Benzyl Benzoate (EBB) 25%
– Sapu dan biarkan pada kulit 24 jam, kemudian mandi.
– Dewasa(12 tahun ke atas): pakai losyen 25% tanpa perlu di campur dengan air
– Kanak² 2-12 tahun: campur losyen dengan air pada nisbah 1:1 (kepekatan jadi 12.5%)
– Bayi 2 bulan ke atas : campur losyen dengan air pada nisbah 1: 3 (kepekatan jadi 8.3%)
– Jika perlu, ulang rawatan selepas 5 hari penggunaan kali pertama.
– Contoh : Scabitone Emulsion, RidPed

Losyen Lindane 1%
– Sapu dari bahagian leher hingga ke tapak kaki. Biarkan apada kulit 8-12 jam, kemudian mandi.
– Digunakan sekiranya losyen permethrin dan benzyl benzoate gagal merawat kudis buta.
– Elak gunakan pada wanita hamil serta menyusu anak, bayi pramatang, pesakit sawan, individu dengan masalah kulit (atopic dermatitis, psoriasis).
– Contoh : Scaboma Lotion

Perlu diingat & pastikan

1. Jangan berkongsi tuala,baju atau tempat tidur dengan pesakit kudis buta.

2. Elak hantar kanak-kanak yang dijangkiti dari sekolah / tempat asuhan sehingga selesai rawatan.

3. Semua ahli keluarga perlu dirawat pada masa yang sama, tidak kira sama ada mereka ada rasa gatal atau tidak.

4. Basuh semua pakaian dengan air panas pada suhu 60 darjah celcius.

Ekstra tip mengenakan losyen

1. Tip yang boleh diamalkan mandi dan lap seperti biasa.

2. Sapu ubat dari leher ke hujung jari kaki dan tangan, diikuti badan.

3. Pastikan setiap inci kulit dari leher ke bawah disapu dengan ubat.

4. Tumpukan perhatian di celah-celah jari, ketiak, pusat, punggung serta kemaluan.

5. Jangka masa ubat perlu melekat di kulit bergantung kepada jenis ubat yang digunakan.

6. Elakkan berpeluh kerana ubat akan tanggal dari kulit,

Bantu saya untuk #share info penting supaya lebih ramai mak ayah faham tentang kudis buta dan cara merawat dengan betul dan efektif.


“Sebak Tengok Pertemuan Ayah &Anak. Sarat Dengan Rindu.” 9 Bulan Tak Bertemu, Gelagat Maream Berlari Peluk Ally Iskandar Buat Netizen Sebak.

Selepas 9 bulan melanjutkan pengajian ke United Kingdom, Farah Lee, Blogger terkenal dan juga bekas isteri Ally Iskandar pulang ke tanah air.

Beliau yang menyambung pengajian dalam jurusan Pengajian Kanak-Kanak sambil ditemani anak tersayang, Maream Esabell, 4.

Terbaru, Farah dalam satu perkongsian memuat naik satu video ketika selamat sampai ke tanah air. Beliau dan Maream pulang bagi menyambut lebaran tidak lama lagi.

Apa yang menyentuh hati, video tersebut memaparkan anaknya berlari mendapatkan ayahnya sambil memeluk erat bagi melepaskan kerinduan selama 9 bulan tidak bertemu.

#OEbalikMALAYSIA after 9 months away from sweethearts and good food.!,” Tulis Farah dikapsyennya.

Rata-rata yang menonton video tersebut turut melahirkan rasa sebak dan terharu.

Mesti rindu giler

Mata masuk habuk

Sebaknya tengok pertemuan ayah & anak


Serba Moden Dan Futuristik,, Universiti Teknologi Sarawak, Baru Di Rasmi Tarik Perhatian Ramai!

Bidang pendidikan semakin berkembang untuk para pelajar meneroka ilmu pengetahuan.

Jadi tidak mustahil, banyak universiti ditubuhkan bagi merealisasikan matlamat tersebut.

Universiti Teknologi Sarawak merupakan Universiti terbaru di Malaysia.

Nak tahu lanjut, ikuti perkongsian saudara Sir Kamarul.

Senibina bangunan yang moden dan futuristik, seolah-olah kita berada di Australia!

Universiti Teknologi Sarawak di Sibu secara rasmi dilancarkan mulai hari ini 10 November 2021.

Cantik gila!!!

Hak milik penuh kerajaan negeri Sarawak, Universiti Teknologi Sarawak kini menawarkan 100% biasiswa dalam pengajian Asasi.

Kos pengajian ditanggung sepenuhnya oleh kerajaan negeri Sarawak.

Pelajar pengajian asasi kini berpeluang melanjutkan pelajaran di sini!

Bagi pelajar ijazah sarjana muda (degree) dan ijazah sarjana (master), diskaun 50% yuran pengajian kini ditawarkan untuk semua kursus.

Ini bermaksud separuh kos pengajian kini ditanggung kerajaan negeri Sarawak!!

Ayuh!!! Jangan lepaskan peluang!!!

UTS adalah universiti pertama di Malaysia yang mencapai Green Building Index (GBI) Platinum.

Reka bentuk bangunan ini mempunyai tempat takungan air hujan yang berperanan melancarkan pengaliran air hujan.

Bagaikan air terjun di Airport Changi di Singapura!

Kemudahan dan fasiliti belajar terbaik dan berkelas dunia disediakan.

Memang selesa untuk semua pelajar.

Cuba layari laman web mereka untuk ketahui lebih lanjut.

Memang padu beb!

Sumber: Sir Kamarul


“Bukan Sorok Tak Bagi Tengok.” Elak Isu ‘Ain’, Neelofa Tunggu Masa Sesuai Dedah Wajah Bilal!

Ibu mana tak sayang anak kan, demikian juga dengan Noor Neelofa tatkala bercerita mengenai  anak lelakinya Mohammad Bilal.

Umum mengetahui bekas hos MeleTop ini sudah pun memiliki cahaya mata hasil perkahwinan dengan pendakwah bebas, Haris Ismail atau PU Riz.

Begitupun sehingga kini, dia dan suami masih belum bersedia untuk berkongsi wajah penuh anak lelaki mereka, Mohammad Bilal.

Akui Neelofa, hal tersebut dilakukan bagi mengelakkan penyakit ‘ain (gangguan yang disebabkan pandangan).

“Saya belum kongsi wajah anak dan walaupun orang kecam macam mana sekali pun, kami fikir mengenai kesihatan serta kesejahteraannya. Tunggu bagi dia besar sikit. Bukanlah nak sorok atau tak mahu bagi orang tengok, tidak.

“Kalau boleh saya mahu dia membesar seperti kanak-kanak normal yang lain. Beri masa dia untuk kuat sikit, barulah kita akan bawa dia keluar dan sebagainya.

“Bab ‘Ain’ ni, pada saya jika  ada yang mempermainkan mengenai perkara itu, sebenarnya  mereka seolah-olah main-mainkan kewujudan ‘ain lah. Bukan mereka sindir saya sebenarnya.

“Saya tidaklah arif sangat tentang perkara sebegini, tetapi bab  ain mungkin boleh melangkaui takdir. Malah di dalam hadis sahih pun sudah ada,” ulasnya lagi.

Neelofa berkongsi hal tersebut bersama media ketika ditemui di majlis Disney X Naelofar Alice In Wonderland di IOI City Mall, Putrajaya.

Untuk rekod, pasangan ini mendirikan rumahtangga pada 27 Mac 2021. Hasil perkongsian hidup pasangan ini dikurniakan seorang cahaya mata, Muhammad Bilal yang dilahirkan pada 29 Januari lalu.


“10 Tahun Bertugas, Hospital Jadi ‘Dumpling Ground’ . Anak Sanggup Tinggalkan Ibu Ayah Sakit, Nak Raya Sakan.

Sejak kita kecil, ibu ayah sanggup berkorban apa sahaja untuk membesarkan dan menyediakan keperluan anak-anak.

Namun, ada segelintir anak tidak menghargai pengorbanan itu.

Lebih ketara apabila tiba hari raya. Katanya kemasukan warga emas meningkat apabila menjelang hari mulia itu.

Namun katanya lagi, bukan semua warga Emas yang dimasukkan ke wad ketika perayaan akibat tidak disayangi. Ada yang betul-betul dimasukkan ke wad kerana anak-anak ikhlas ingin menjaga kesihatan ibu bapa.

ANAK TAK HIRAU IBU AYAH SANGGUP TINGGALKAN DI HOSPITAL

Masa saya kerja di hospital dulu, setiap kali musim perayaan mesti akan ada peningkatan kemasukan Warga Emas ke wad. Tak kisah la Hari Raya Aidilfitri, Raya Cina, Deepavali atau Christmas. Trend sama sahaja.

Kisah Warga Emas yang dikejarkan ke hospital juga sama. Tidak kira bangsa dan agama. Si Ibu atau Ayah akan dibawa ke kecemasan oleh salah seorang anak. Biasanya dikatakan ibu bapa mereka amat lemah, ada cirit birit, batuk berpanjangan atau lemah akibat tak mahu makan.

Dari raut wajah Warga Emas ini, kita dapat lihat kesedihan yang dialami. Mereka tahu, mereka dibawa ke hospital bukanlah atas sebab kasih anak kepada ibu bapa. Mereka sedar yang anak mereka bukan hiraukan tentang kesihatan mereka.

Dari saat mereka dibawa ke hospital, mereka tahu yang mereka akan ditinggalkan berseorangan di wad di hospital dan hanya akan mendapat perhatian dari doktor dan jururawat. Mereka tahu tiada seorang pun anak-anak mahukan sanak saudara yang akan melawat.

Sejurus selepas Warga Emas ini dimasukkan ke wad, anak-anak mereka akan menghilang. Apabila jururawat atau doktor ingin menelefon waris untuk memaklumkan ibu atau bapa mereka sudah sihat untuk dibawa pulang, tiada satu pun panggilan dijawab. Kalau dijawab pun, seribu satu alasan diberi untuk tidak mengambil pulang ibu atau bapa mereka. Sehinggalah musim perayaan berakhir.

Ini yang saya perhatikan semasa saya bertugas di hospital hampir 10 tahun lalu. Hospital awam dijadikan sebagai “dumping ground” Warga Emas sementara anak-anak beraya sakan di musim perayaan.

Harapnya ia bukan lagi sesuatu yang biasa di hospital. Harapnya sudah ada kesedaran dikalangan masyarakat untuk menjaga ibu bapa mereka dengan baik.

Menjelang Syawal ini, saya doakan anak-anak dan saudara mara pulanglah ke kampung halaman dengan selamat. Raikanlah ibu bapa anda. Kita tak tahu bila mereka akan pergi selamanya.


Tak Puas Minum Air, Kunyah Ais! Jangan Amal Selalu, Boleh Undang Gigi Geraham Pecah

Sekarang ni cuaca tak menentu. Sekejap panas, sekejap hujan. Kalau time panas tu, nak keluar tengahari pun tak lalu tau! Terik sangat, kena kulit memang terasa mencucuk panasnya.

Bila dah cuaca macam tu, mula la mencari air sejuk! Dah minum air tak puas dah habis, dimakannya pula ais tu.

Meskipun pada pandangan mata ia seperti perlakuan remeh, namun tabiat suka mengunyah ketulan ais sebenarnya berisiko merosakkan gigi manusia.

Melalui satu perkongsian di laman Facebook rasmi Medical Mythbuster Malaysia, Dr Muhammad Iqbal menegur para ‘pengunyah tegar ais’ bahawa ada risiko buruk menanti mereka tanpa disedari.

Ujarnya, hal ini kerana tabiat mengunyah ais boleh menyebabkan kehilangan struktur gigi. Walaupun proses tersebut berlaku pada skala mikro ataupun sangat kecil, namun kesannya akan ketara jika semakin lama dan banyak jumlah air batu yang telah digigit. Jom ikuti perkongsiannya!

_______________________________________________________________________

Kalau anda seorang pemakan atau pengunyah ais tegar, anda sebenarnya sedang menjahanamkan gigi anda tanpa anda sedar. Sikit-sikit gigi anda akan mengalami kehilangan struktur gigi yang bersifat mikro.

Makin banyak dan lama anda kunyah ais, makin banyak struktur gigi yang hilang.
Ini dinamakan “Abfraction”. Gigi anda akan berlubang tapi bukan berlubang macam tak gosok gigi tu. Gigi anda akan “berlekuk”, terutamanya di bahagian leher gigi.

Ini disebabkan oleh kesan trauma yang berpanjangan ke atas gigi anda akibat daripada kerap mengunyah sesuatu yang keras seperti ais.

Kesan daripada “abfraction” ini akan menyebabkan gigi lama kelamaan akan menjadi sensitif, dan jika tak dibendung, gigi boleh patah dan pecah kerana telah banyak struktur gigi yang hilang tanpa disedari.

Mari saya ceritakan tentang makan ais ini.

Saya pernah dapat seorang pesakit ni, mengadu gigi geraham dia pecah. Bila saya check, mulutnya bersih, gigi semua tak ada rosak kecuali yang pecah tu. Satu gigi je.

Dia memang ada tabiat mengunyah ais lepas makan-makan di kedai. Sambil berborak-borak dia ambil seketul ais dan kunyah. Lepas satu, satu.

Pecah gigi dia tu, sampai nampak saluran akar. Eh tak sakit ke? Dia jawab tak. Maknanya bukan sahaja gigi pecah, tapi saluran saraf mengalami trauma. Terus ‘mati mengejut’.
Jadi untuk rawat gigi dia, kena buat rawatan saluran akar (root canal treatment) dulu, baru tampal dan sarung gigi (crown).

Kepada yang suka makan ais, kurangkan dan berpada-padalah.


‘Daripada Marah-Marah Anak, Baik Doakan Jadi Anak Soleh.’. Wanita Ini Kongsi Cabaran Uruskan Anak. Deep!

Tidak dinafikan karenah anak-anak ini, boleh para ibu terutamanya mengalami kemurungan atau stress. Penat yang melampau dengan keadaan rumah yang bersepah membuatkan para ibu menjadi seorang yang pemarah dan suka membebel. Walaupun situasi yang dinyatakan itu hanya dialami oleh segelintir sahaja, namun ia tetap memberi impak kepada emosi para ibu.

Namun menarik dengan perkongsian ini, katanya daripada memarahi anak, lebih baik mendoakan anak. Sekali gus, aura positif menyuntik dalam diri untuk memastikan anak-anak mendapat kasih sayang.

Apa pun anak adalah anugerah yang diamanahkan oleh Allah untuk kita mendidiknya agar menjadi seorang yang bertanggungjawab. Jadi para ibu, jangan stress, lakukan amanah itu dengan sebaik mungkin. Anggap aje anak yang suka sepah itu anak yang cerdik!

Ikuti perkongsian ini.

Tadi kawan kakg share poll dari group,

“Anak Sepah Apa Hari ini?”

Admin tu tanya, anak nombor berapa paling panjang akal?
Majority jawab nombor 2.

Tapi seriuslah, anak kakg, soib paling banyak kerja dan cabaran setakat ni.

Dengan baby dia macam belum boleh terima dia ada adik. Dengan kakak, dia buli je. Mentang-mentang kakak saiz kecik.

Nak jadikan cerita, malam tadi Soib terkencing malam. Kalau ikutkan memang wajar geram atau marah kat dia. Dah tengah malam, baru nak rehat, kencing pula. Gitu lah.

Alhamdulillah Allah izinkan teringat baru je belajar ilmu dalam zoom Aura Rezeki, ayatnya macam ni,

“Orang yang hidup pada masa lalu, dia akan stress. Orang yang hidup pada masa depan, dia akan bimbang”

Apa yang kakg faham, anak dah terkencing, tilam dah basah – masa lalu yang tak boleh ubah dah.

Kalau kakg pilih marah, aku pun akan stress. Dok mikir nape anak aku ni macam ni eh? Aku tak pandai ajar anak ke?

Kalau fikir masa akan datang pula, macam mana nak bersihkan toto ni eh? Kalau aku bersihkan nanti, jiran nampak, agak agak malu tak ek kalau jiran tau anak dah dekat 6 tahun masih kencing malam? (emosi bimbang)

Marah tu energy negatif. Dia menarik energy negatif yang lain macam stress, kecewa, salahkan diri sendiri, dendam dan seterusnya.

Beza kalau kita mampu hadapi dengan rileks, akan tarik energy kebahagiaan, ketenangan, kesyukuran,

“Oh, anak aku kencing. Tak pelah, tukar je lah toto dulu. Esok pagi settlekan”

“Oh, anak aku kencing, tak pelah. Nak buat macam mana, marah pun bukan boleh kering semula benda ni”

“Oh anak aku kencing, tak pelah. Syukur dia masih boleh kencing. ada org lain tak dapat macam ni”

Bawak jelah anak pi toilet. Sambil dalam hati banyakkan doa,

“RABBI HABLI MINASSOLIHIN”

رَبِّ هَبْ لِيْ مِنَ الصّٰلِحِيْنَ

” Wahai Tuhanku! Kurniakanlah kepadaku anak yang terhitung dari orang-orang yang soleh!”
(QS. As-Saffat 37: Ayat 100)

Kalau time jirus air garam untuk mandikan anak tu pun boleh baca jugalah ayat ni. InshaaAllah molekul air jadi cantik, serap kat tubuh badan anak melalui liang roma dia. InshaaAllah perkara perkara baik yang akan datang nanti.

Ni doa Nabi Ibrahim As, Nabi yang paling ramai keturunannya jadi Nabi dan Rasul. (orang orang soleh)

DOAKAN ANAK

Daripada marah-marah, baiknya kita doakan. Semoga anak ini jadi anak yang soleh. Banyak cabaran masa jaga dia nak membesar tak pelah. Sabar sikit je.

Orang kata yang jenis masa kecik tak mudah handle, dah besar nanti dialah yang paling membahagiakan.

InshaaAllah.

(Gambar dari group anak sepah apa hari ni? Jangan lupa mandi garam ye maknya. Hahaha)

Anak korang yang nombor berapa paling panjang akal?


“Mereka Berdua Sakit & ‘Pergi’ Di Hari Yang Sama…” Wani Comel Meninggal Dunia Akibat Covid-19!

Wani Comel, namanya pernah tular suatu ketika dulu kerana mengalami masalah berat badan dan terbaharu menerusi entri di Instagram miliknya yang dimuatnaik oleh keluarga terdekat, Wani dikatakan telah meninggal dunia pada hari yang sama dengan rakan baiknya, Nur Rabiatul Nabihah. Difahamkan, mereka berdua telah disahkan positif COVID-19.

Di entri berasingan turut dimaklumkan bahawa PUTRI NUR RABIATUL NABIHAH BT RIDUAN, meninggal pada 4.40am 18 Ogos 2021 dan manakala NURUL AIRAWANI NAZIRA BT IBRAHIM pula pada 9.00pm 18 Ogos 2021.

Inna lillahi wa inna ilayhi raji’un (إِنَّا لِلَّٰهِ وَإِنَّا إِلَيْهِ رَاجِعُونَ)

Assalamualaikum

Saya ingin maklumkan Nurul Airawani Nazira @Wani Comel dah kembali ke rahmatullah pada jam 9pm tarikh 18 Ogos 2021.

Wani pergi dihari yg sama anak saya meninggal.Mereka berdua meninggal disahkan Covid 19..Allahuakbar Allahuakbar

Sayu hati saya 2 insan yg saya sayangi telah pergi dihari yg sama.

Saya mohon pada semua rakan rakan sedekahkan AlFatihah utk Wani Comel & Putri Nur Rabiatul Nabihah.

AL FATIHAH

Difahamkan juga arwah sudah lengkap mendapat 2 dose vaksin covid-19, namun Allah lebih sayangkannya. Bersama kita sedekahkan al-Fatihah semogo arwah berada di dalam golongan orang-orang yang beriman.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Mengenali Ibu Mentua Secara Peribadi,  Ini Sebahagian Yang Diinginkan Oleh Mereka!

Bila sebut sahaja ibu mentua, ramai daripada kita yang memberikan pesepsi yang kurang senang. Walaupun hanya sekadar ibu mentua, mereka juga sebenarnya inginkan hak yang sama dengan ibu kandung. Usahlah dibezakan kerana kedua-dua mereka juga sebenarnya adalah ibu kita.

Berdasarkan hasil kajian yang dilakukan oleh University of Wisconsin-Stevens (USWP), Amerika Syarikat membuktikan bahawa memang benar kebanyakan hubungan antara ibu mentua dan menantu wanita seringkali tidak aman dan harmoni. Banyak konflik yang diutarakan antara hubungan dua hala ini, iaitu ibu mentua dengan menantu wanita.

Dalam masyarakat kita, konflik melibatkan ibu mentua juga sering kali diajukan oleh pelbagai pihak. Namun benarkah semua ibu mentua dan hubungan yang terjalin ini tidak begitu serasi. Atau kita hanya terikut-ikut dengan pandangan orang lain, sehinggakan keadaan kita jadi lebih buruk.

Menyelami perasaan ibu mentua, itu adalah tip terbaik bagi kita dalam membentuk hubungan yang lebih harmoni. Cubalah mendekati dan mengenali dengan lebih peribadi siapa ibu mentua kita. Mungkin dengan cara ini buat hubungan kita jadi lebih hebat. Malah lebih rapat daripada anaknya sendiri. Tak mustahil kan?

Lima perkara yang diinginkan ibu mertua yang perlu anda ketahui. Jadi ia sebagai tip untuk lebih mengenali ibu mentua kita.

1.Keutamaan
Semua ibu ingin diutamakan dalam apa jua perkara. Begitu juga ibu mertua kita. Hubungilah dia saban hari dan berkongsi apa sahaja jika selagi mampu. Berdiskusi dan bertanya pendapat pasti membuatkan ibu gembira.

2. Kongsi Kasih
Ibu mertua adalah seorang ibu yang telah memberikan segenap jiwa dan raganya untuk anak lelaki tersayangnya. Beliau menginginkan janji bahawa kita tidak akan merebut tempatnya di hati anaknya. Jadi berbahagilah kasih sayang dengannya sekali sekala. Beri dia waktu untuk bersama anaknya. Mungkin sekali sekala biarkan suami kita keluar berdua dengan ibunya.

3. Waktu Bersama
Sama seperti ibu, ibu mertua anda juga perlukan perhatian. Sebolehnya dia mahu menghabiskan waktu untuk lebih mengenali wanita yang hidup bersama anak lelakinya. Perkongsian bersama itu pastinya buat anda lebih saling mengenali.

4. Cara Didikan
Boleh dikatakan ibu mertua mahu anda mendidik cucunya sama seperti dia mendidik anak-anaknya. Jika tidak dapat mengikuti kesemuanya, ambil sahaja beberapa perkara positif yang dapat dikongsikan dalam membesarkan anak. Tentunya didikan yang baik menjadi panduan malah ibu mertua juga pasti amat menyenanginya. Pasti hubungan jadi lebih harmoni.

5. Sentiasa Dekat
Walaupun berada jauh daripada depan matanya, seorang ibu tentu inginkan anaknya sentiasa dekat dengannya. Jadi sebagai menantu, kitalah yang harus bijak mendekatkan jarak ini. Telefon selalu dan ajak suami kerap pulang ke kampung adalah langkah paling bijak.

6. Jangan Jarakkan Hubungan
Setelah anak berkahwin, ibu mentua sentiasa inginkan perkembangan mengenai anaknya. Bagaimana menantunya menjaga anak lelakinya dengan baik ataupun tidak. Semua ini sentiasa berlegar di hati seorang ibu. Bimbang anak lelakinya dikuasai isteri sepenuhnya.

Jadi belajarnya untuk mendekatkan diri dengan ibu mentua kita. Paling penting jangan sesekali menjarakkan hubungan dengan anaknya. Minta suami sentiasa menelefon ibunya adalah langkah tepat.


“Suami Rajin Memberi, Isteri Pulak Menerima.” Kapsyen Win Samtilla Sempena Ulang Tahun Perkahwinan Ketiga Dengan Shaheizy Sam

Jelas gambaran kebahagiaan yang dilalui oleh pasangan selebriti popular ini iaitu Shaheizy Sam dan Samtilla yang menyambut ulang tahun perkahwinan yang ketiga hari ni.

Lebih manis, apabila Samtilla  hamil anak kedua. Malah coretan Samtilla di instagramnya mengundang perhatian netizen setelah memuat naik kapsyen yang mencuit hati.

Antara kata Samtilla, “Suami Rajin Memberi, Isteri Pulak Menerima.” Memang win.

Hamil anak kedua

Samtilla dan suami bersama anak pertama

Netizen mendoakan kebahagian sempena ulang tahun perkahwinannya

Sumber: Instagram Samtilla


“Aafiyah Ada Pilihan Apabila Dewasa” – Siti Nurhaliza Jawab Isu Anak Ikut Jadi Penyanyi

Setiap ibu bapa semestinya mengharapkan anak-anak untuk peroleh kerjaya yang terbaik dan bersesuaian dengan mereka. Termasuklah penyanyi no 1 Malaysia, Datuk Seri Siti Nurhaliza yang tidak sesekali menghalang minat Siti Aafiyah Khalid sekiranya permata hatinya itu memiliki bakat menyanyi sepertinya.

Namun, jika diberi pilihan, beliau dan suami lebih berharap Aafiyah menjadi ahli perniagaan atau memilih kerjaya lain di luar bidang seni.

Berasakan bukan senang menjadi seorang artis, Siti bimbang sekiranya Aafiyah tidak mampu berdepan cabaran dan rintangan sebagai pejuang seni.

“Saya sudah melalui segala-galanya selama 26 tahun bergelar penyanyi. Namun, saya bersyukur dijaga oleh ahli keluarga, jadi saya diuruskan dengan baik.

“Jauh di sudut hati, sebagai ibu sudah tentu ada kerisauan Aafiyah mampu atau sebaliknya. Adakah anak saya saya akan hanyut dan sebagainya.

“Itu menjadi kerisauan ibu bapa seperti apa yang dilalui ibu bapa saya.

“Kalau suami nak Aafiyah jadi ahli perniagaan dan meneruskan legasi perniagaan kami, itu membuatkan saya lebih gembira. Bukan senang nak jadi selebriti, tidak seindah disangka, tak seburuk yang diduga,” katanya.

Sejak akhir ini, video memaparkan Aafiyah menyanyi sering dikongsi pengguna media sosial, sekali gus ramai beranggapan si comel berusia empat tahun itu akan mengikut jejak langkah ibunya sebagai penyanyi.

Mengulas lanjut, Siti berkata, Aafiyah mempunyai pilihan sendiri apabila besar kelak.

Katanya, apa yang penting anak sulungnya itu tahu membawa diri.

“Bakat adalah anugerah Allah. Saya pun dapat bakat saya daripada ibu saya. Tinggal sahaja, adakah itu pilihan saya atau pilihan anak saya.

“Sebagai ibu, saya kena menyokong dari segi minat dan bakat Aafiyah. Cuma, Aafiyah ada pilihan apabila dewasa.

“Sekiranya bakat Aafiyah dirasakan luar biasa, tetapi saya percaya paling penting ketahanan mental dan fizikal,” katanya.


“Hentikan Lawak Lucah, Memperlekehkan Soal Rogol & Pemeriksaan Haid Yang Buat Anak- Anak Takut Ke Sekolah- Pak Nil

Pak Nil atau Datuk Aznil Haji Nawawi bukanlah nama asing dalam bidang seni. Daripada deawasa sehinggalah kanak-kanak cukup kenal dengan figura ini. Tidak hairanlah beliau dilantik menjadi Ikon Pendidik.

Dalam satu temu ramah baru-baru ini, Pak Nil mengulas mengenai usaha memupuk  kembali minat golongan pelajar ke sekolah usai wabak pandemik. Sekali gus membiasakan anak-anak dengan norma baharu.

Justeru tegasnya, usaha tersebut tidak seharusnya dicemari atau ditakuti dengan perkara tidak perlu. Termasuklah mengenai isu pemeriksaan haid dikalangan pelajar perempuan yang tular baru-baru ini.

“Kita tak mahu wujud lagi golongan pendidik yang membiasakan lawak lucah termasuk yang ‘double meaning’ hingga menggalakkan perbuatan rogol membabitkan guru dan pelajar. Baru baru ini ada dakwaan pula masih ada amalan pemeriksaan haid secara fizikal dalam kalangan murid perempuan di sekolah.

“Saya harap pihak berwajib dan KPM ambil tindakan tegas kepada golongan guru yang bersikap sebegitu. Sudahlah pelajar ini sejak sekian lama tidak ke sekolah dan membiasakan Pelaksanaan Pengajaran Dan Pembelajaran Di Rumah (PdPR). Sekolah itu bukan satu tempat yang ditakuti.

“Sebaliknya peringkat awal ini, ia patut dianggap lokasi seperti taman permainan untuk menarik minat semula selepas lama ‘bercuti’. Kemudian lama lama diterapkan pembelajaran yang menjadi nadi persekolahan,” tegasnya lagi.

Dalam pada itu, di usianya sekarang yang akan genap 59 tahun 6 November ini, Aznil atau lebih mesra disapa Pak Nil dilihat kekal menjaga tahap kesihatannya.

Malah rezekinya sejak awal fasa Perintah Kawalan Pergerakan (PKP) tahun lalu turut diberi rezeki sebagai duta produk kesihatan, Eskayvie.

“Ketika PKP pertama, saya sendiri rasa hidup macam gelap. Kerja seni yang sudah dipersetujui pun ditunda malah ada yang dibatalkan. Tapi saya beroleh rezeki sebagai duta jenama produk itu.

“Sebagai Ikon Pendidikan, Kementerian Pendidikan Malaysia (KPM), saya sendiri teruja nak pusing sekolah bertemu mereka sambil bercakap soal perlindungan diri, ilmu dan menekankan kepentingan pengambilan vitamin C dan D,” katanya.


Anak Makin Membesar, Masa Tu Kena Lebih Pantau. Tak Tahu Cara, Ni Tipsnya!

Lazimnya bila anak masih kecil, ibu ayah akan memberi perhatian lebih kepada anak-anak, akan sentiasa ada bersama mereka.

Namun bila anak-anak sudah membesar dan boleh berdikari untuk lakukan hal sendiri, perhatian dan tumpuan akan kurang sedikit diberikan kepada mereka.

Memandangkan ibu ayah merasakan anak-anak sudah besar. Boleh buat sendiri dan tidaklah perlu diberi perhatian khusus.

Memang benar, membentuk sifat agar anak tahu berdikari tanpa terlalu bergantung itu bagus, namun jangan pula terus  dibiarkan tanpa pemantauan!

Lebih-lebih lagi ketika ini isu gangguan seksual banyak terjadi dikalangan kanak-kanak dan kebanyakan pelaku  bertindak apabila kanak-kanak ini berseorangan.

Bimbang juga andai kita sebagai ibu ayah tidak tahu cara untuk memantaunya dari awal, ayuh kita baca perkongsian Dr. redza Zainol ini.

Anak makin membesar dan mak ayah tak tahu cara nak pantau anak?

✅ Ketahui siapa rakan anak kita dan apakah jenis permainan mereka. Kanak-kanak sekarang, dah jauh ke hadapan berbanding kita.

✅ Elak tukar pakaian di hadapan anak selepas berusia 2 tahun.

✅ Beritahu anak jangan duduk di atas riba sesiapa termasuk saudara mara lelaki terdekat.

✅ Latih anak kita supaya mereka berani bersuara.

✅ Aktifkan fungsi “Parental Control” pada gajet.

✅ Ambil tahu apa kandungan cerita animasi. Jangan biar anak tonton sendirian.

✅ Tanya apa masalah anak bila anak kelihatan senyap dan tak ceria. Jangan ambil mudah.

✅ Percaya pada anak jika mereka mengadu sesuatu mengenai gangguan seksual.

Kebanyakan pelaku dah perhatikan rutin harian mangsa dan bertindak apabila kanak-kanak ni berseorangan.

Didik anak mengenai pendidikan seksualiti. Jika tak, mereka akan cari dan jumpa sendiri.

Saya bersyukur selepas membaca 3 Ebook yang ditulis oleh Akhi Fairuz.

Ada juga insan yang nak tulis bahan bacaan untuk mak ayah bantu anak lindungi diri dia sendiri.

Baru saya tahu dengan tepat teknik pendidikan seksual anak bawah 7 tahun.

Sumber : Redza Zainol


Pindahkan Pokok Ke Pasu, Kena Tahu Caranya. Barulah Pokok Bunga Tu Hidup Subur!

Tentu ada yang merungut dan rasa tidak puas hati bila pokok yang pada awalnya ditanam  hidup subur di dalam polibag, namun bila dipindahkan ke bekas yang besar atau ke dalam pasu, pokok tersebut boleh mati.

Sebenarnya tahukah anda, untuk mengalihkan tanaman ada cara teknik-teknik tertentu yang perlu diikuti untuk memastikan pokok tersebut ‘tidak terkejut’ dengan perubahan yang cuba kita lakukan.

Nak tahu bagaimana, jom ikuti perkongsian ilmu daripada Encik Abd Halim dalam hal ini. Jom semak.

“Perkongsian ilmu. Nak pindah pokok dari polibag ke dalam pasu. Ikut cara ni Insha Allah tanah dalam polibag tak pecah, kalau tanah dalam polibag pecah peratus pokok hidup 50-50.Selamat mencuba, bagi yang dah buat cara ini anggaplah ianya sebagai ulangkaji.”-Abd Halim

Step 1 : Masukkan tanah dlm bekas dan letak polibag diatas tanah supaya pangkal pokok apabila ditimbus dengan tanah mencapai paras yang dikehendaki.

Step 2 : Potong 2 inci daripada paras bawah polibag

Step 3 : Letakkan polibag ke dalam bekas dan masukkan tanah separa 1/3 polibag dan padat kan tanah di keliling polibag

Step 4 : Tarik polibag ke atas dan potong polibag tersebut.

Step 5 : Polibag siap dipotong

Step 6 : Masukkan tanah hingga ke pangkal pokok

Step 7 : Letakkan cocopeat sebagai sungkupan


Petua Ini Viral Bagi Merawat Pelbagai Penyakit Termasuk Kekal Bahagia Suami Isteri Dari Al-Marhum Tuan Guru Dr Haron Din

Kadang kala, dalam rumahtangga, perselisihan faham adalah perkara biasa. Tetapi jika membawa kepada perceraian ia adalah perkara luar biasa. Memang benar, Perceraian itu walaupun halal tetapi dibenci oleh Allah. Namun, setiap masalah pastinya ada penyelesaian supaya rumahtangga kekal bahagia.

Selain itu,  antaranya menyentuh mengenai rawatan resdung dan penyakit fibroid. Hakikatnya sebagai seorang Islam,kita wajib mempercaya setiap penyakit ada ubatnya berdasarkan Al-Quran dan Hadis di bawah.

Firman Allah SWT,

“Dan Kami turunkan dengan beransur-ansur dari Al-Quran Ayat-ayat Suci yang menjadi ubat penawar dan rahmat bagi orang-orang yang beriman kepadanya; dan (sebaliknya) Al-Quran tidak menambahkan orang-orang yang zalim (disebabkan keingkaran mereka) melainkan kerugian jua. (Al-Israa’ 17:82)

Moga perkongsian ini memberi manfaat bersama keluarga anda.

_________________________________________________________________

Kena simpan ilmu ni sebaiknya Orangnya pun dah takda lagi.

(AlMarhum Tuan Guru Dato Dr Haron Din)

1) – Apabila dipatuk ular, penawar ada pada ular itu.
-Ambil sisik terakhir (hujung ekor ) ular tersebut.
-Ambil & makan. InsyaAllah ia akan jadi penawar bagi bisa ular itu.

2) – Disengat ikan sembilang atau ikan keli, penawar ada pada otak ikan tersebut.
– Ketuk kepala ikan, ambil kecik seperti gel
– Ambil & sapu pada bahagian yang disengat

3) – Terkena duri kelapa sawit. Penawarnya ada pada buah kelapa sawit.
– Ambil buah, diketuk/ dipecahkan dan diambil minyaknya
– Jangan ambil menggunakan tangan, sapu menggunakan sabut kelapa sawit itu sekali
– InsyaAllah hilang rasa sakit & cepat sembuh

Kekalkan kebahagiaan rumahtangga

4) Terkena sihir untuk menceraikan suami isteri
Surah Al – Baqarah, ayat 102

5 ) Resdung
– Ambil 7 botol air kolah dari 7 buah masjid yg berlainan
– Mestilah masjid yang aktif (masjid yang ada org dtg bersolat)
– Setiap kolah masjid, 1 botol.
– Ambil air, letak atas sejadah, buat solat hajat untuk sembuhkan penyakit resdung
– Letak air pada tangan kanan, Baca surah Al- Anbya’ , ayat 83.
– Sebelum masukkan air ke dalam hidung, baca selawat syifa’
– Masukkan air ke dalam hidung & buang semula
– Ulang sebanyak 7 kali
Surah Al – Anbya’, ayat 83

6) Masalah sakit tumit / sakit2 sendi (rheumatism)
– Gunakan minyak zaitun
– Baca Al – Fatihah & Ayat kursi
– Sapu minyak tersebut atau urut sambil membaca doa di bawah ini :
Surah At- Taubah ayat 14
&
surah Al – Hashr ayat 21

Para isteri take note ye

7) Fibroid, atau masalah yang melibatkan wanita
– Menggunakan madu asli
– Baca Al- Fatihah & Ayat kursi
– Baca Surah An – Nahl, ayt 69, jampi ayat tersebut pada madu
– Makan 1 sudu sehari
Surah An -Nahl, ayat 69

8 ) Angin pasang
– Menggunakan madu
– Amalkan ayat- ayat di bawah ini
-Surah Al – Isra’, ayat 82
Surah Al – Hashr, ayat 21
Surah Ash – Shua’ra’ ayat 70

9) Penyakit darah tinggi, kencing manis, & masalah jantung
Bahan – bahan :
– Ambil serai 3 batang ( titikkan supaya pecah)
– Halba (yang selalu diletakkan dalam nasi dagang)
– Buah kelapa (yang berhingus)
Cara – cara :
– Serai apabila sudah dititikkan, letak dalam buah kelapa,1 buah kelapa, 3 btg serai.
– Ambil 7 halba, letak sekali dlm buah kelapa.
– Ambil buah kelapa, letak atas api gas & pnaskan.
– Jadikan serai sebagai sudu, ambil isi guna serai.
– Minum air kelapa yang telah suam.
*Satu bji kelapa, selang 2 hari.

10) Susah tidur malam
Surah Al – kahf, ayat 11

Selain minta pasangan urut badan, amalkan ayat ini juga

11) Angin dalam badan, sakit – sakit sendi
Surah – fussilat, ayat 44

12) Merawat histeria
– Genggam tangan kanan, baca Bismillah, MasyaAllah..
– Baca 3 kali, tiup dalam penumbuk, muncungkan mulut, tiup dengan tiupan yg halus, Tepuk atas tulang belikat pesakit yang terkena histeria.
*Pagar diri dahulu sebelum mengubati orang lain
– As saffat , ayat 7

[Almarhum Tuan Guru Dato Dr Haron Din]

RAWATAN PERUBATAN DAN PENGUBATAN ISLAM IALAH KOMPLEMENTARI.

Rawatan Islam perlu dikembangkan dan diberi kefahaman yang betul kepada masyarakat.Rawatan Islam bukan rawatan alternatif.Alternatif bermaksud ambil yang ini tinggal yang itu. Sebaliknya Rawatan Islam adalah komplemantari iaitu saling lengkap melengkapi antara satu sama lain.Rawatan Islam pelengkap kepada rawatan Alopati.

Rawatan Islam perlu seiring dalam setiap rawatan yang dijalani.Contohnya sebelum melakukan pembedahan dibacakan ruqyah terlebih dahulu.Doktor atau Perawat perlu memberi harapan dan kekuatan rohani pada pesakit.Kekuatan rohani ini hanya boleh diberikan kepada pesakit melalui Rawatan Islam.Rohani yang sihat boleh mengatasi jasmani yang sakit.Sebagai contoh bagaimana Allah Swt menguji Nabi Ayub A.s walaupun jasmaninya sakit, namun seperti tidak dirasai kesakitan itu oleh Baginda kerana kekuatan rohani yang ada dalam jiwanya itu.- Almarhum Tuan Guru Dato Dr Haron Din.


Biasakan, Ada Je RM 20 Terus Simpan. Setahun Wanita Ni Dapat Kumpul Lebih RM10 K!

Setiap antara kita tentu ada melakukan tabungan, amalan ini harus dilakukan secara konsisten agar bila tiba waktu kecemasan, wang tersebut boleh digunakan.  Pun begitu, ada juga dikalangan kita hari ini menabung untuk mendapatkan sesuatu yang dihajati. Contohnya untuk membeli barang kemas, beli handbag berjenama atau pun untuk melancong.

Untuk itu, bagi merasai amalam menabung ini lebih menyeronokkan, apa kata kita cuba gunakan cara yang dipraktikkan oleh wanita ini. Jom semak.

Sini Lia kongsikan tip luar biasa simpan RM20, selepas 1 tahun simpanan boleh cecah RM10,000! Pada mulanya kita mungkin rasa sangat beban, tapi tahu tak dengan cara ini kita boleh buat simpanan yang luar biasa!

Lia dah mula simpan duit RM20 dari 2 tahun yang lepas lagi. Lia yakin dan percaya, dengan permulaan RM20 je kita boleh ada simpanan sebanyak RM10,000.

Caranya sangat mudah

1. Set target duit nak berapa RM

2. Perlu ada tempoh masa, contoh 6 bulan, 12 bulan atau 24 bulan

3. Fikirkan tujuan menyimpan ini untuk apa, untuk anak no 1? Untuk travel? Untuk majlis nikah? Handbeg?

4. Pilih salah 1 warna je duit untuk mulakan menabung ni, sama ada nak warna hijau (RM5) atau warna oren (RM20). Contoh anda pilih RM20 untuk mulakan simpanan.

5. Perkara penting! Setiap kali terima RM20, wajib asingkan duit RM20 tu dan masukkan ke dalam tabung simpanan anda.

6. Andai kata emergency, dan dalam dompet ada RM20 je. Boleh guna, namun perlu di ganti dengan gandakan duit RM20 tersebut. Jadi kena masukkan RM40 ke dalam tabung simpanan sebagai denda.

7. Ajak pasangan anda buat sama-sama sekali untuk bagi motivasi dan saling ingat-mengingati tentang menyimpan ni.

8. Bagi yang masih single, macam Lia, Lia buat dengan sahabat baik Lia iaitu Yuyu. Kitorang suka dan rajin buat simpanan macam ni.

9. Pantang larang! Jangan sesekali pecahkan tabung simpanan selagi tak mencapai usia matang.

10. Bila dah capai tempoh masa yang anda tetapkan, kirakan jumlah RM20 simpanan anda. Katakan total simpanan RM10,400, darab dengan 2.5% sebagai reward diri dan 2.5% untuk sedekah di masjid.

Contoh.

RM10,400 x 5% = RM520

RM520 / 2 = RM260

Jadi, RM260 untuk reward diri, RM260 untuk sedekah.

Baki tinggal = RM9,880 boleh la guna duit ini dengan tujuan asal! Best kan sambil menyimpan, sambil kita boleh sedekah dan reward diri. Kan?


Hebatnya Ayam Cecah Hingga RM20,000!

Tak sangka ada yang sanggup berhabis RM20,000 demi seekor ayam!

Tapi jangan salah faham, ayam tu bukan biasa-biasa. Bagi  peminat tegar terhadap ayam baka bernilai tinggi sahaja sanggup berbuat demikian.

Memang tak masuk akal tapi yang memiliki ayam baka eksotik menjanjikan kepuasan tersendiri.

Tahukah anda terdapat beberapa spesies baka ayam bernilai tinggi antaranya Avaucana, Black Rosecomb, Brahma, Blue Laced, Silver Sebright, Pekin, Onagadori, Ratu, Pama dan Wyandotte yang pada asalnya diimport dari pelbagai negara.

Menurut Presiden Persatuan Unggas Hiasan Malaysia (MOPA), Ahmad Nizam Yaacob , Onagadori antara baka ayam eksotik yang termahal di Malaysia.

Kata beliau, terdapat baka lain juga yang mahal, tetapi harganya subjektif mengikut jenis baka, kualiti dan umur.

“Keistimewaan ayam Onagadori adalah ekornya yang boleh mencecah 13.5 meter.

“Seperti baka eksotik lain, harganya ditentukan oleh kualiti ketika ia dijual. Aspek kualiti sentiasa menjadi keutamaan dalam penentuan harga.”

Katanya lagi, selain ayam Onagadori yang berasal dari Jepun, baka ayam eksotik lain yang bernilai tinggi adalah Parrot Beak Long Tailed Aseel, Cemani, O Shamo, Malay Game dan Indio Gigante.

Tambahnya lagi, harga ayam baka Pama dari Thailand juga boleh mencecah belasan ribu ringgit seekor.

Ayam yang sesuai untuk bertarung itu turut mendapat jolokan ‘Sut Dragon’ dan mempunyai ramai peminat di negara ini.

Untuk info, ramai penternak baka ayam eksotik bernilai tinggi di Malaysia dan berdasarkan sambutan keahlian Mopa di laman Facebook, ia kini sudah mencecah 7,000 orang.

Ini ayam Onagadori adalah ekornya yang boleh mencecah 13.5 meter. Paling mahal di Malaysia.

Sumber: Harian Metro


“Jaga Amanah Ini Sebaiknya..”- Datin Umie Aida Titip Pesanan Buat Dai Syed & Hana Yang Selamat Bertunang!

Zaman bertunang adalah fasa perkenalan dan persediaan bagi pasangan yang bakal mendirikan rumah tangga. Semalam, pendakwah bebas, Da’i Syed atau nama sebenarnya Syed Shah Iqmal Syed Mohammad Shaiful rupa-rupanya telah selamat bertunang dengan pengacara stesen televisyen Al Hijrah, Hana Ismail.

Berita gembira itu dikongsikan oleh pelakon Datin Seri Umie Aida yang juga hadir sebagai tetamu di majlis tersebut dalam hantaran akaun Instagram miliknya.

Dalam hantaran tersebut, dapat dilihat kemeriahan majlis pertunangan serta merisik yang diadakan.

“Bismillahirrahmanirrahim …. Menghintung hari ke alam tanggung jawap yang lebih focus dan besar.

“Kunci kebahagian sentiasa bersyukur dan menerima kelemahan pasangan masing-masing dengan hati terbuka.

“Jaga amanah ini sebaiknya @daisyed_ @hanaalmauzah 💝 Semoga adikku berdua dalam lindunganNya dan rahmatNYA Allah SWT.” Tulisnya

Meninjau di ruangan komen rata-rata pengikut tumpang gembira dengan berita yang dikongsikan dan mendoakan urusan persiapan perkahwinan mereka dipermudahkan.

“omgggg Hana, so happy for you. Kak Umie tq update ni pasal Hana. Dari dulu mmg minat dia jd Host. Allahu, pernah doakan dia supaya berjodoh dgn org yg baik2. Moga Allah jaga hubungan mereka sampai bila2.” tulis seorang pengikut.

“Masya Allah. Tahniah Hana dan DS. Semoga dipermudahkan segala urusan. Takkan lupa kenangan jumpa Hana dkt talk Ustaz Mizi Wahid. Someone yang humble + loving sangat. DS pun baik orgnya. Sentiasa dahulukan mama. 😍,” komen yang lain pula.

“Alhamdulillah syukur, happy sangat-sangat” luah peminat yang lain pula


Baba Doakan Allah Beri Pahala Selayaknya Untuk Jad..” – Ajak Syukur Anak Diberi Peluang Mandikan Jenazah

Pelawak dan pelakon, Ajak Shiro bersyukur kerana anak sulungnya, Jad Thaqif sudah boleh menguruskan jenazah.

Berkat ikut atuknya menguruskan jenazah, setakat ini Jad sudah membantu menguruskan sembilan orang jenazah dalam masa dua hari.

“Walaupun aku ada pengetahun tetapi dia lebih pengalaman. Dia lagi banyak rekod berbanding aku.

“Semalam dengan hari ini sahaja sudah sembilan jenazah dia mandikan. Baba doakan Allah berikan pahala selayaknya untuk anak baba ini. Jad rehat eh muka nampak letih tu,” tulisnya dalam satu perkongsian di akaun Instagramnya.

Meninjau di ruangan komen, rata-rata pengikutnya memuji kebaikan yang dilakukan Jad dan mendoakan agar anak lelaki Ajak ini menjadi anak yang soleh.

Rakan selebriti seperti Shuib Sepahtu dan Achey juga turut mendoakan perkara yang sama.

Terdahulu, Ajak atau nama sebenarnya Mohamad Hanaffi Razak mendirikan rumah tangga dengan Nur Afifah pada 6 Jun 2009.

Hasil perkongsian hidup mereka, pasangan ini dikurniakan tiga cahaya mata, Mohamad Jad Thaqif, Mohamad Had Thaqif dan Nada Soffea.


“Nak Bergenang Mata.” Norman Hakim Terharu Lihat Video Hubungan Mesra Abby Abadi Dan Memey.

Tidak dinafikan ramai yang suka melihat dua buah keluarga harmoni ini. Saban tahun mereka tetap meraikan antara satu sama lain. Begitulah dua buah keluarga ini iaitu keluarga Norman Hakim dan Keluarga Abby Abadi.

Biarpun mereka pernah berpisah dan kini masing-masing mempunyai pengganti baru, ia tidak menjadi penghalang untuk mengekalkan hubungan baik.

Terbaru, Norman Hakim sekali lagi meraikan sambutan hari jadi Abby Abadi. Malah ia turut dibantu isterinya, Memey Suhaiza dan suami Abby, Faizal Zakaria.

Terharu hubungan yang amat baik

Dalam pada itu, Norman dalam posting yang lain turut meluahkan rasa syukur dengan sikap yang ditonjolkan oleh Abby dalam membesarkan anak-anak hasil daripada perkahwinan mereka dahulu.

Juga bertuah memiliki Memey Suhaiza yang turut membimbang anak-anaknya.

“Bila tiap kali tengok ukhuwah korang berdua ni dari dekat ke,dari jauh ke atau mcm tgk video ni ke..mcm nak bergenang mata tp malu la,laki takkan nak angis kot.Tak mecho la.So ku gantikan air mata yg tak jadi nak genang tu dgn rasa terima kasih & syukur pada Allah diatas ‘skrip’Nya ini.”

“Semoga ukhuwah & kasih sayang ini kekal sampai akhir hayat hingga ke Jannah tertinggi dan mohon Allah sambung lagi ‘kat sana’ nanti.”

“Love u so much Adikku sayang Yebby Yabadi.Jaga diri,hiasi peribadi. Semoga di dalam lindungan,rahmat & kasih sayang Allah s.w.t sepanjang masa Aamiin Ya Rabb.”

Peminat kagum hubungan dua buah keluarga besar ini.


Selepas Solat Sebut Nama Pasangan Dan Anak  Dalam Doa, Setiap Hari. Amalkan Cara Ini.

Tentu, kita inginkan kehidupan suami isteri yang bahagia. Ia adalah impian kehidupan berkeluarga setiap pasangan suami isteri. Sekali gus dapat membentuk anak yang bijak dan mendengar kata.

Berikut panduan yang boleh dijadikan hala tuju untuk membentuk keluarga bahagia.

1 SOLAT awal waktu, PASTI keluarga akan bahagia. Beza orang yang sekadar solat dengan orang yang solat di awal waktu, ibarat langit dan bumi. Jauh bezanya. Dan Allah akan hujani rezeki pada rumah orang-orang yang jaga solat di awal waktu.

2 Wujudkan ta’lim dalam rumah sekurang-kurangnya 30 minit setiap hari. Ta’lim adalah sesi berkumpul sekeluarga dan bercerita tentang Allah, kisah nabi, tafsir quran, atau hadis-hadis. Jadikan rumah kita sebahagian dari taman syurga.

3 Wujudkan tiga waktu ini dalam keluarga, sekurang-kurangnya sekali sehari: Solat berjemaah, Makan berjemaah, dan Bercerita/berbual. Dan dalam ketiga-tiga waktu ini, haramkan handphone dan TV.

4 Menguap atau melihat handphone ketika pasangan atau anak-anak sedang bercerita, adalah akhlak yang sangat buruk.

5 Sebut nama pasangan dan anak-anak dalam doa selepas solat, setiap hari.

6 Banyakkan menyebut “ya arhamar rahimin” (Yang Maha Pengasih dan Penyayang). Supaya setiap anggota keluarga kita juga sentiasa ada dua sifat itu – penyayang dan pengasih.

7 Hindari sikap MALAS. Buang perkataan MALAS dalam kamus hidup. Allah benci orang yang malas, Allah menyempitkan rezeki orang yang malas. Kurangkan tidur, kurangkan makan, kurangkan social media, kurangkan berhibur. Kerana itu punca malas.

8 Tanda Allah sayang keluarga kita ialah bila setiap ahli keluarga mampu berlembut dan bertoleransi sesama sendiri. Kalau kita masih berkasar, kerap bertelingkah, kuat merajuk, pentingkan diri sendiri, maksudnya keluarga kita masih jauh dari Allah.

9 Orang yang paling kaya dan bahagia adalah orang yang kenal Allah, percaya Allah, RASA Allah sentiasa melihat, dan yakin setiap musibah dan nikmat itu adalah kerana kasih sayang Allah.

10 Apa ciri-ciri rumah yang Allah suka? Rumah yang sentiasa bersedia menyambut Rasulullah SAW sebagai tetamu. Bayangkan Rasulullah nak datang rumah kita petang ni. Adakah kita akan malu atau mengelak? Adakah kita akan sorokkan mana2 majalah, DVD, frame gambar? Adakah kita akan hulurkan Quran yang berhabuk (dah lama tak baca) kepada Rasulullah? Atau adakah kita dalam keadaan yang sentiasa bersedia untuk menyambut Rasulullah, dan yakin baginda akan suka berkunjung ke rumah kita? Tepuk dada.

11 Nafkah wajib seorang suami kepada isterinya ada tiga: Tempat tinggal, Makanan dan Pakaian. Suami isteri yang tinggal di rumah mak atau mak mertua atas sebarang sebab, bermaksud suami belum menyempurnakan nafkah tempat tinggal. Tapi kalau tiada pilihan, suami tetap perlu beri bayaran sewa (atau sumbangan setimpal) kepada tuan rumah, bagi menyempurnakan nafkah tersebut. Ini kewajipan. Dan kalau tak ditunaikan, suami akan menanggung dosanya, dan boleh jadi asbab rezeki keluarga sempit dan rumahtangga tak bahagia.

12 Rasulullah SAW tak pernah merungut apabila makanan yang disediakan isterinya tak sedap, kekurangan pada sikap/layanan isterinya, kenakalan anak-anak, sikap ego orang tua, rajuk/cemburu isterinya, atau sebarang kesusahan dalam rumahtangga. Rasulullah tak pernah merungut. Kerana merungut adalah salah satu tanda hati telah hitam.

13 Macam mana nak bersihkan hati yang hitam? Rajin basuh toilet, bersihkan rumah. Kerja-kerja “kotor” sebegini akan membersihkan hati dan menundukkan jiwa. Sambil bersihkan tandas, repeat dalam hati –
“Rajiah, kau bukan siapa-siapa, kau takde apa-apa, kau tak pernah buat apa-apa. Semua kebaikan yang ada pada kau, adalah kuasa dan pertolongan Allah semata-mata.”

14 Setiap kali kita nampak keburukan atau kekurangan pada pasangan dan anak-anak, kene SABAR. Betulkan diri sendiri dulu. Kadang-kadang kekurangan itu bukan pada pasangan atau anak-anak, tapi pada diri sendiri yang gagal bersyukur, gagal mendidik dan gagal menjadi contoh yang baik. Orang yang betul-betul yakin dengan Allah, tak pernah pandang rendah pada orang lain, termasuk dirinya sendiri.

15 Setiap kali buat kebaikan, jangan harapkan pujian daripada pasangan, tapi harapkan Allah pandang dan Allah sayang. Sebab bila Allah sayang, automatik seluruh makhlukNya sayang pada kita.

16 Kekalkan mawaddah (romantik) dalam rumahtangga. Jalan pegang tangan, baring atas riba pasangan, peluk pasangan, pandang wajah pasangan dengan rasa cinta. Biarpun di hadapan anak-anak.

17 Ringankan mulut untuk ucapkan kata cinta, kata penghargaan, pujian dan dorongan kepada pasangan dan anak-anak setiap hari. Itu akan melembutkan hati dan mengeratkan hubungan.

18 Rasulullah SAW tak pernah pukul/rotan/kurung/ikat/meninggikan suara kepada pasangan dan anak-anak. Baginda bijak menggunakan kemahiran komunikasi dan tutur kata yang berhemah untuk selesaikan sebarang konflik dan stress. Kekerasan dan kekasaran fizikal hanya akan mengeraskan hati dan menjarakkan hubungan.

19 Cara hidup kita menentukan cara mati kita. Dan cara mati kita menentukan cara kita dibangkitkan semula nanti. So kalau nak kesudahan yang baik, betulkan cara hidup bermula sekarang!

20 Sentiasa buat kebaikan, walaupun kepada pasangan yang tak pandai menghargai, pasangan yang ego, pasangan yang jahil, pasangan yang tak membalas kebaikan tersebut. Kerana setiap kebaikan yang kita buat, pasti akan dibalas oleh Allah. Buat baik, sebab nak Allah sayang, bukan sebab nak pasangan sayang. Ingat, tiada satu pun kebaikan yang sia-sia!

21 Rumahtangga yang sejahtera adalah salah satu syurga dunia. Sesiapa yang tak berusaha untuk capai syurga dunia, tak akan mampu beroleh syurga di akhirat nanti. Maka penting untuk kita berusaha capai keluarga sejahtera, sebelum mati.

22 Suami yang rajin tolong basuh pinggan, bukan suami dayus. Suami yang rajin tolong sidai baju, bukan suami dayus. Suami yang tolong mandikan anak-anak, bukan suami dayus. Suami yang patuh cakap isterinya, bukan suami dayus. Tapi suami dayus, adalah suami yang tak mampu membimbing isterinya ke jalan Allah, tak mampu menjaga aurat isterinya, tak mampu membentengi isterinya dari azab api neraka.

23 Rumahtangga yang sentiasa ada solat dan zikir di dalamnya, pasti akan tenang dan bahagia.

24 Jarak sesuatu masalah dengan penyelesaiannya, ibarat jarak dahi dengan tempat sujud. Apa pun konflik dalam rumahtangga, kembali pada Allah.

25 Kualiti sesebuah keluarga terletak pada kualiti solat anggotanya.

26 Sentiasa bersedekah sesama anggota keluarga. Kerana sedekah itu lebih tajam daripada doa.

27 Keluarga adalah asas hidup. Kalau keluarga sejahtera, seluruh perjalanan hidup akan mudah.

28 Seorang suami perlu ada sifat “ghirrah”. (Bukan ghairah. Itu memang dah confirm ada ) Ghirrah bermaksud cemburu. Cemburu yang bertujuan untuk memelihara kehormatan isteri dan menghindar isteri daripada maksiat dan dosa. Contoh, kalau isteri nak keluar dengan kawan2, suami boleh izinkan. Dengan syarat, auratnya terpelihara, pergaulannya terjaga.

29 Doa bila rumahtangga dilanda badai atau musibah:
Surah At-Taubah, ayat 128-129.
Ini doa favourite Rasulullah SAW.

30 Doa supaya satu keluarga sentiasa jaga solat:
Surah Ibrahim, ayat 40.

31 Doa supaya Allah sentiasa pelihara ibu bapa kita, dan jadikan anak-anak kita taat:
Surah Al-Ahqaf, ayat 15.

32 Doa memohon zuriat, dan agar Allah sentiasa beri kesabaran ketika belum ada zuriat:
Surah Maryam, ayat 1-10.

Sumber: islamituindah.my


“Rambut Lebat, Kening Warna Brown. Mama Panggil Saya Shinchan.” Ozlynn Dedah Wajah Anak Keenam, Ramai Puji Seiras Abang Sodiq!

Dua bulan menyembunyikan wajah si kecil, akhirnyap pelakon Ozlynn Waty mendedahkan sebahagian wajah cahaya mata perempuannya yang diberi nama sebagai Cherdiq.

Ozlynn yang juga isteri Johan rajalawak memuat naik sekeping foto anak perempuannya itu. dalam perkongsian tersebut,  pelakon berusia 40 tahun itu ‘menceritakan’ ragam dan tingkah laku anak keenamnya itu.

“Assalammualaikum.. nama saya Cherdiq, hari ni saya berumur 2 bulan 6 hari. Saya dah mula pandai hisap jari masa usia sebulan.. mama kena potong kuku saya setiap minggu sebab risau saya luka.

“Ye rambut saya lebat, kening warna brown.. mama panggil saya Shinchan. Saya tak suka tapi kena buat2 suka sebab nak mama happy. Saya suka tidur atas dada papa.. mungkin sebab papa ada kontrak dengan tilam Vono sebab empuk.

“Saya dah pandai berbual.. susu badan kegemaran saya. Tapi kalau mama penat, papa suapkan botol. Nanti saya pujuk papa saya supaya bagi tengok muka penuh saya okey,” tulis Ozlynn Wati menerusi kapsyennya.

Rata-rata memuji kecomelan anak pasangan ini. Ada yang mengatakan Cherdiq saling tak tumpah macam abangnya Sodiq.


Minta Anak Buat Loan RM50 Ribu Sebagai Balas Jasa, Tapi Tak Mampu. Ibu Ayah Cop Tak Kenang Budi

Anak-anak adalah tanggungjawab ibu bapa. Bila mereka dah meningkat dewasa, mempunyai kerja dan kehidupan yang lebih baik, mereka dituntut untuk berbakti kepada orang tua sebagai membalas jasa.

Ada sesetengah ibu bapa tidak mengharapkan anak-anak membalas jasa dengan wang ringgit, cukup mendoakan mereka. Malah ada juga yang seakan-akan mengharapkan pengorbanan mereka dibalas dengan wang ringgit tanpa memikirkan anak yang belum kukuh dari segi kewangan sepenuhnya.

Itulah yang dikongsikan oleh Fedtri Yahya di media sosial beliau, ada seorang insan mengadu sikap ibu bapanya yang mewajibkan kesemua naak untuk membuat pinjaman peribadi sbeanyak RM50,000 sebagai tanda membalas jasa. Namun, bagi dirinya tidak mampu berbuat demikian atas faktor-faktor tertentu serta kos sara hidup yang tinggi.

Dek kerana tidak mampu berbuat demikian kerana telah pun berumahtangga dan juga ada komitmen lain untuk ditanggung dia dicop sebagai anak yang tidak mengenang budi.

Malah, orang tuanya selamba meletakkan kesalahan tidak hulurkan duit menjadi asbab dia belum ada rezeki anak.

Meninjau di ruangan komen, rata-rata terkejut dengan luahan individu tersebut dan tidak menyangka wujud sikap ibu bapa seperti ini. Bagaimanapun, merek juga memebri kata-kata semangat dan idea yang bernas untuk diambil kerana mereka itu tetap ibu bapa kita.

Terdahulu, pelbagai kisah realiti kehidupan sebenar dikongsikan oleh Fedtri Yahya hasil dari respon orang ramai di akaun media sosial beliau.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Rupanya Salah Pilih Daun Limau Purut,Patutlah Tomyam Rasa Pahit, Ini Cara Yang Betul Kena Tahu.

Jika anda penggemar masakan tomyam tentu dalam masakan daun limau purut dijadikan salah satu bahan asas wajib ada. Namun, kadang kala, hidangan kurang rasa enak apabila rasa pahit pada masakan tomyam.

Tahukah anda, bahawa salah satu penyebab kuah tomyam rasa pahit adalah disebabkan oleh daunya. Rupanya daun limau purut ni mempunyai dua jenis mengikut bentukknya.

IKUTI PERKONGSIAN INI

Saya nak berkongi sedikit ilmu buat semua . Ini daun limau purut. Bau tetap sama.. tp mempunyai bentuk yg berlainan.. dan rasa nya juga berlainan..

Daun limau purut yg berbentuk 8 lebih sedap dan wangi tiada rasa pahit wlopn batang tengah daunnya x di buang.

Daun limau purut yg berdaun lebar di atas dan kecil sedikit di pangkalnya tu masih berbau wangi dan sedikit pahit wlopn btg di bahagian tengah daunnya dh di buang.

Sy pernah guna kedua2 jenis daun limau purut ni.. tp sy x suka daun limau purut yg lebar diatas sebb masakan boleh jadi pahit.. pernah tukang jual anak2 pokok bagitau tentang jenis pokok limau purut ni..baru tau..kenapa selama ni sy masak boleh jadi pahit.. ini di sebabkan tersalah memilih daun..

Dan kedua2 jenis ni ada di tanam kt rumah mak sy di kampung.. buahnya pula klo jenis yg berdaun lebar tu lebih besar dan yg berdaun 8 pula…buah kecil sikit..

Beza dari segi duri pula.. daun limau purut berbentuk 8 durinya lebih kecil dan kurang berduri.. manakala daun limau purut yg lebih lebar di atas kecil dipangkal.. durinya lebih panjang dan batangnya berduri

Maaf la sekiranya perkongsian sy ni ada kekurangan dan kesilapan atau sebaliknya.. saja berkongsi utk sahabat kebun yg pernah kena mcm saya bila guna daun limau purut dalam masakkan terasa pahit. Jadi selepas ni boleh la perhatikan pokok limau purut sahabat jenis yg macam mana.


Rahsia Suami Yang Isteri Kena Tahu. Barulah Rumahtangga Saling Melengkapi Dan Makin Intim!

Untuk membina rumah tangga bahagia bukan suatu perkara yang mudah. Pelbagai perkara harus diketahui termasuk hubungan komunikasi. Jika tidak wujud hubungan yang sempurna dan saling melengkapi, ia akan menjadi pencetus kepada salah faham yang boleh mengugat keharmonian rumahtangga.
Yang nyata, setiap isteri sentiasa inginkan suami mereka bahagia dalam melayari rumah tangga. Walaupun anak sudah ramai, hubungan mesra tetap harus dijaga supaya rumahtangga kekal indah. Oleh itu, salah satu caranya adalah mengetahui rahsia suami yang biasanya tiada akan diluahkan oleh suami. Dengan mengetahui rahsia ini, isteri dapat menjaga hati dan emosi suami, sekali gus membuatkan hati suami makin sayang.

1. Suami berkeinginan untuk di hormati

Jika dipilih antara cinta atau rasa dihormati bagi lelaki dan suami. Maka suami akan memilih untuk rasa dihormati berbanding rasa dicintai. Ini adalah sangat berbeza bagi wanita yang mana mahu dicintai.
Lelaki terutama sekali lelaki Islam, telah diajar bahawa suami meruapakan ketua rumah tangga. Ketua rumah tangga ini telah dididik dan diajar sejak kecil lagi bahawa merekalah yang akan menanggung keluarga.
Adalah amat susah bagi lelaki untuk pulang ke rumah yang mana dirinya tidak dihormati. Justeru, isteri perlulah meletakan rasa hormat kepada suami sebagai asas dan prioriti dalam rumah tangga.
Tiada hormat maka tiadalah cinta yang dapat diberikan oleh suami. Amat sukar bagi seorang suami yang bersusah payah mencari rezeki untuk keluarga dan apabila pulang kerumah tiada rasa hormat diberikan kepadanya.
Kaum lelaki itu adalah pemimpin dan pengawal yang bertanggungjawab terhadap kaum perempuan, oleh kerana Allah telah melebihkan orang-orang lelaki (dengan beberapa keistimewaan) atas orang-orang perempuan, dan juga kerana orang-orang lelaki telah membelanjakan (memberi nafkah) sebahagian dari harta mereka.

2. Suami ingin memiliki isteri yang setia

Apabila dikatakan memiliki isteri yang setia bukanlah bermakna memiliki isteri yang tidak curang. Namun, sifat curang pasangan merupakan cara yang paling cepat dan mujarab untuk menghancurkan sesebuah rumah tangga.
Suami memerlukan isteri, atau wanita dalam hidupnya. Walaupun, ada suami yang menyangka bahwa dia boleh hidup tanpa wanita. Namun, hakikatnya lelaki amat memerlukan isteri.
Justeru, berilah apa yang suami inginkan, kesetian. Kesetian bermaksud memiliki isteri yang sentiasa ada bersama mereka ketika susah dan senang.
Lelaki sering memikirkan sama ada isteri mereka akan tetap bersama mereka jika berlaku masalah kewangan, kehilangan kerja, dilanda penyakit yang menyebabkan kehilangan mata pencarian. Kegagalan dalam perniagaan atau suami terpaksa berhenti kerja untuk sambung belajar atau ketika suami difitnah dan menyebabkan nama baiknya tercalar.
Kesetian merupakan asas dalam perhubungan bagi suami. Jika isteri setia pada suami, maka kesetian jugalah yang akan diberikan oleh suami kepada isteri.

3. Suami sentiasa mahu keperluan hubungan intim dipenuhi

Setuju atau tidak, hubungan intim merupakan satu keperluan bagi suami. Walaupun, perkara ini tidak dibincang secara terbuka. Namun, fisiologi dan biologi suami amat memerlukan hubungan intim sebagai salah satu perkara yang diinginkan daripada suami.
Menolak atau mencari alasan untuk tidak bersama suami merupakan salah satu yang menyebabkan suami rasa di reject.
Jadi, usahalah sebaik mungkin untuk memenuhi kehendak suami. Jika berada dalam keadaan uzur atau tidak sihat. Maka, tolaklah dengan cara baik dan beritahu masa lain untuk bersama. Isteri juga boleh mengambil inisiatif untuk bersama suami. Ini akan menambahkan lagi kasih sayang dalam rumah tangga.
Keinginan hubungan intim ini juga berkait rapat dengan 2 perkara di atas iaitu rasa hormat dan memilki isteri yang setia.

4. Suami secara semulajadi memikirkan tentang perempuan

Maksud berfikir tentang perempuan bukanlah bermaksud suami curang kepada isteri, atau suami berfikir untuk kahwin dua, atau suami berfantasi dengan perempuan lain.
Cuma itu adalah lumrah dan sifat lelaki dan perkara ini dirahsiakan dan tidak diberitahu kepada isteri. Ini adalah lumrah atau cara otak lelaki berfikir secara langsung atau tidak langsung.
Untuk mengelakan suami daripada berfikiran seperti ini.
Berikan 3 perkara asas yang disebutkan tadi. 1. Hormat 2. Setia 3. Hubungan intim
Insyallah, suami akan teragak-agak untuk cari lain jika 3 perkara ini dipenuhi dan akan suka dan berusaha untuk mengembirakan hati isterinya. Contohnya: Beri duit lebih, bawa makan angin, beri hadiah mahal dan akan lebih mahu mendengar dan memenuhi permintaan isteri mereka.

5. Suami suka mengembirakan hati isteri

Suami secara semulajadi mahu dan ingin mengembirakan hati isteri. Cara suami mengembirakan hati isteri adalah dengan berkerja kuat untuk mencari duit untuk isteri dan keluarga. Kenapakah suami berkerja kuat? Bukankah untuk mengembirakan hati isteri?
Kadang kala suami sanggup mengambil risiko berniaga untuk menambahkan pendapatan kelurga. Kenapa suami sanggup bersusah payah? Bukankah untuk memenuhi keperluan isteri.
Suami juga suka dan berusaha untuk memberi hadiah kepada isteri. Jadi pakailah dan hargailah pemberian suami.Walaupun demikian, isteri janganlah mengungkit dan mencari kesalahan suami tentang apa yang dia tidak buat untuk isteri. Atau mencari jalan untuk mengagalkan usaha suami untuk mengembirakan hati isteri. Contohnya dengan mempertikaikan harga barang yang dihadiahkan suami.
Ini akan menyebabkan suami kecewa dan rasa tidak dihormati. Rasa hormat merupakan perkara pertama yang diingini oleh suami yang tidak diberitahu kepada isteri.

6. Suami suka isteri yang sentiasa berpesan kepada mereka

Allah Berfirman dalam surah Al-Asr ayat 3
Kecuali orang-orang yang beriman dan beramal soleh, dan mereka pula berpesan-pesan dengan kebenaran serta berpesan-pesan dengan sabar.
Suami suka isteri yang sentiasa berpesan perkara-perkara yang baik kepada mereka. Nasihat secara hikmah dari isteri ini akan menyebabkan suami rasa dan mahu menjadi suami dan muslim yang lebih baik. Jangan paksa suami, kerana tiada paksaan dalam Islam. Juga memaksa suami jarang sekali berkesan.
Isteri yang baik sentiasa berpesan kepada suami agar solat berjemaah dan masjid, meminta solat subuh bersama atau tolong kejutkan suami. Puji kekacakan suami sekiranya dia bercukur atau mengemaskan diri. Perkara perkara kecil ini merupakan perkara yang disukai suami tetapi tidak diberitahu kepada isteri

7. Suami mencintai isteri mereka tetapi tidak mempamerkannya

Ini merupakan sifat semulajadi lelaki. Lelaki memang sukar mempamerkan emosi mereka kecuali bab yang merupakan minat mereka( Sukan, kereta, gadjet atau politik). Perkara ini memang sukar diterima dan ditelan oleh isteri yang merasakan bahawa suami mereka tidak mencintai atau tidak memberi perhatian kepada mereka.
Biasanya suami tidak pandai untuk mempamerkan rasa cinta dan tidak melafazkan kata cinta dengan kerap seperti yang mahu didengari oleh isteri mereka.
Namun, suami yang sanggup berkahwin dengan isteri telah menunjukan bahawa mereka mencintai wanita tersebut. Lelaki biasanya tidak akan berkahwin dengan perempuan yang mereka tidak cintai atau sukai.Justeru itu, isteri sendiri boleh mengetahui sama ada suami mencintai diri mereka atau tidak melalui perbuatan suami walaupun tidak dilafazkan.
Contohnya: Suami berusaha bersungguh-sunguh untuk menyelesaikan masalah isteri. Suami berusaha untuk memastikan isteri gembira atau perkara-perkara kecil yang dilakukan suami.

Sumber: alhafiz.net via datakay.blogspot.com


Erra Fazira, Bekas Suami Turun Padang Tengok Anak Lumba Lari – “Dia Ikut Mak Dia, Superwomen”

Mak ayah mana yang tak excited kan bila anak-anak turut serta dalam sukan di sekolah. Pada hari kejadian, merekalah penguat anak-anak untuk lebih berusaha merebut pingat bagi membuktikan kejayaan mereka.

Baru-baru ini, primadona, Erra Fazira ada berkongsi beberapa buah video dan gambar sekitar hari sukan sekolah anak perempuannya, Engku Aleesya.

Dalam perkongsian tersebut, terlihat jelas Aleesya laju berlari sebelum berjaya merebut tempat pertama untuk acara lumba lari. Tak terkecuali suara Erra yang menjerit memberi sokongan kepada Aleesya.

Malah, dalam perkongsian yang sama, Erra sempat memberi komen atas kejayaan puteri kesayangannya itu sekaligus mengusik bekas suaminya yang juga ayah kepada Aleesya, iaitu Engku Emran.

“Tengok la dia ikut siapa. Dia ikut mak dia Superwomen. Hahaha. Sakit hati sakit hati (sambil tunjuk ke arah Engku Emran)” katanya dalam video yang dimuat naik.

Dalam pada itu, Engku Emran turut memuat naik perkongsian hari sukan anaknya itu dan membuat nukilan pendek tapi bermakna buat anaknya di ruangan kapsyen.

“Dia sangat pemalu dan pendiam tetapi mempunyai fikiran yang kental. Saya telah belajar untuk menerima cara dia yang tersendiri. Apabila anak-anak kita membesar, kita juga mesti membesar sebagai ibu bapa. Saya bersyukur dia melakukan dengan sangat baik di sekolah sama ada di dalam kelas dan di padang. Saya ada beberapa pencapaian dalam hidup saya tetapi bagaimana dia maju harus menjadi yang terbaik bagi saya. Jangan berhenti menggapai bintang Aleesya.” tulisnya.

Meninjau di ruangan komen, rata-rata tumpang gembira dengan kejayaan yang diperolehi oleh Aleesya ini. Malah, ada yang memuji sikap anak kepada pelakon Sembilu itu yang sopan dan malu.

Sumber : Instagram errafazira, narmeukgne


Pesan Adik Beradik, Cari Harta Sendiri, Jangan Berebut Tanah Sekangkang Kera, Nak Hubungan Kekal Bahagia.

Air yang dicincang tak akan putus, begitulah perumpamaan hubungan adik beradik. Tak kiralah berlaku salah faham dan pergaduhan dalam adik beradik, hubungan kekal ada dalam sebuah keluarga.

Begitu juga ada adik beradik bermasam kerana berebutkan harta pusaka. Sebagaimana perkongsian ini memberi peringatan bahawa adik beradik sentiasa menjaga hubungan adik beradik.

Pesan kat adik-beradik kita. Bila dah besar, dah ada kerja, dah ada pendapatan, dah ada duit, cari harta sendiri..beli rumah, beli tanah, beli aset.

Bagi ada harta dgn nama sendiri..
Jgn direbutnya tanah sekangkang kera dikampung tu nnti.. jgn disebabkan harta tak seberapa itu, kita adik beradik bergaduh, bermasam muka.. bertelagah..

Tak guna…
Kita ni sulung ke, kita ni lelaki ke, nanti bahagian kita lebih dari adik beradik yg lain ke, jgn fikir, jgn berharap.. jgn letak target yg kita nak rumah, kita nak tanah, kita nak kebun atau kita nak harta..

Jangan..
Sebab nanti bila tak dpt, kita mula la nk marah, nk bergaduh dan nak menuntut.. walhal ketika “harta” tu ada, bukan kita yg jaga, bukan kita yg usahakan, bukan kita yg berbakti…tup² bila harta tu dh tiada pemiliknya, kita nak sgt² “hak” kita…
Hak apa yg kita nak?
Hak apa yg kita tuntut?
Kita berhak ke?

USAHA SENDIRI KUMPUL HARTA

Usaha sendiri utk kumpul harta sendiri tanpa perlu meletakkan harta pusaka sebagai matlamat kita, cita² kita…yg lebih utama ialah menjaga ibubapa kita, baik sihat mahupun sakit tanpa perlu mengharapkan apa² dari mereka..

Ini tak, kita buat mereka seperti bola..sekejap pass sana, sekejap pass sini..
Kita sebagai anak yg perlu bagi “sesuatu” kpd org tua kita dan bukannya menunggu dan berebut “sesuatu” hasil penat lelah mereka..

Kalaulah kita berebut menjaga org tua kita sebagaimana kita berebut harta pusaka, mesti untung org tua kita kan.. tapi byk yg jadi bodoh dan hilang akal hanya disebabkan sesuatu yg bernama “harta pusaka”..
Time sakit taknak jaga, time dah tiada datang menuntut pula.

Sumber: Shahros


Rangupkan Lagi Sotong Goreng Tepung, Kena Ada Caranya. Barulah Berselera Anak Meratah!

Menyediakan menu untuk anak-anak dan seisi keluarga tentunya kita akan pilih menu yang digemari.

Sekiranya sotong gereng tepunh,  ini ada cara dan petua untuk pastikan kekal rangup.

Nak tahu lanjut,  jon kita semak perkongsian ini.

Haari ni buat sotong goreng tepung. Selalu beli yg dh siap sekor rm7. Hari ini beli sekilo buat sendiri puas makan anak2.

Ni ye resepi nya kalau kwn2 mau
Tiada sukatan sy buat td main letak2 je..

Bahan-bahan:

Tepung beras
Rempah kari ikan
Garam
Telor.
Ajinomoto
Serbuk kunyit

Cara-cara:

2. Pecahkan telor. Masukkan sotong yang ditoskan tadi. Gaul bersama.

3. Dlm bekas lain masukan tepung beras ,rempah kari,garam,serbuk perasa n serbuk kunyit.
Ambik sotong yg digaul bersama telur tadi dan letak dalam tepung gaul2 bagi rata dan goreng.

4. Dah agak2 kekuningan siap..

Selamat mencuba…

INI RAHSIANYA

Tak ada petua pun kwn2 cuma telur jangan campur dengan tepung je sy buat satu2. Lps salut telur br ltk dlm tpng golek2 bg rata n terus goreng.tu je..

Kredit resepi : Sue Awie Via :Resepi Masakan Sedap


Tahun Baru Semangat Nak Berhenti Merokok. Dr Ini Beri Panduan Yang Kena Alert!

Berhenti merokok adalah keputusan terbaik yang anda buat untuk kesihatan anda dan keluarga tersayang.

Nak tahu apa perubahan yang terjadi sebaik saja anda memadamkan puntung rokok terakhir anda?

KESAN PEMULIHAN TUBUH

?Dalam masa 30 minit: Paras gas karbon monoksida dalam darah akan turun. Tahu tak gas ini ialah gas yang digunakan untuk membunuh diri dalam kereta? Inilah pembunuh pertama yang akan lenyap terlebih dahulu.
?Dalam masa 6 jam: Nadi dan tekanan darah anda akan menjadi stabil.
?Dalam masa 24 jam: Tubuh akan bersih dari nikotin dan oksigen akan sampai ke jantung dengan lebih mudah.
?Dalam masa seminggu: Deria bau dan deria rasa akan kembali normal dan tajam. Anda akan perasan betapa harumnya tubuh tanpa asap rokok. Makanan terasa lebih lazat.
?Dalam masa 3 bulan: Pernafasan anda akan lebih baik dan kahak berkurangan. Anda akan rasa lebih kuat dan bertenaga bila bersenam.
?Dalam masa 6 bulan: Paras stress anda akan berkurang. Kahak akan hilang sepenuhnya.
?Dalam masa 2-5 tahun: Risiko serangan jantung akan berkurang
?Dalam masa 10 tahun: Risiko kanser paru-paru akan berkurang
?Dalam masa 15 tahun: Risiko kematian akibat rokok menjadi sama seperti orang yang tak pernah merokok.

Selain dari tubuh bertambah stamina dan tenaga, tahap kesuburan anda juga akan pulih.

Adalah baik jika anda tahu kesan awal ketagihan yang bakal anda hadapi apabila mula-mula berhenti merokok supaya lebih bersedia.

KESAN KETAGIHAN WAKTU MULA BERHENTI ROKOK

1. Ketagihan: Ketagihan paling teruk akan berlaku bermula hari ketiga. Ia hanya terjadi beberapa minit saja pada waktu tertentu anda merokok dan akan berkurangan dengan masa.
2. Gelisah dan kurang tumpuan. Sukar tidur. Elakkan kafein ketika ini kerana kafein membuatkan anda semakin resah dan sukar tidur.
3. Rasa nak marah dan hilang mood.
4. Pertambahan selera makan. Boleh naik berat badan. Usah risau kerana berat boleh diuruskan kemudian sebaik ketagihan berhenti.

Ketahuilah bahawa kesan-kesan ketagihan ini akan hilang sepenuhnya dalam masa 2-4 minggu. Jadi Ramadhan ini adalah waktu terbaik untuk anda buat azam baru.

Ramai isteri amat mengharapkan suami mereka berhenti merokok. Mereka tak harapkan anda menghadiahkan intan permata atau rumah kereta. Tetapi cuma inginkan suami mereka berhenti merokok.

Bayangkan betapa gembiranya pasangan anda apabila anda berjaya berhenti merokok. Cenggini ???? bangganya.

Selama ini mereka menahan bau memeluk anda bagaikan memeluk tong bakar sampah, mengucup anda bagaikan menjilat ashtray.

Berilah peluang mereka untuk mendekati anda berbau harum wangi, rupa tampan tanpa gigi hitam belerang dan gagah bertenaga sepanjang masa.


Mudah Tanam Dan Senang Jaga Bendi Ni, Hasilnya Pun Sekejap Je. Lelaki Ini Kongsikan Tip!

Buat mereka yang suka makan bendi sebagai ulam, memang patut tanam bendi. Sebenarnya cara nak tanam bukannya susah, senang aje. Malah hasilnya pun sekejap je.

Nak tahu cara mudah tanam bendi, ikuti cara lelaki ini. Lebih menarik hasil tanaman bendinya subur walaupun tanam di tepi halaman rumah. Hari-hari boleh makan bendi buat ulam.

Tanam bendi di tanah sekangkang kera tapi bendi tetap subur berbuah! Jom ikuti
ikut tip dikongsi oleh Theamrie Arm

Tanah sekangkangkera, bendi tapi tak berhenti. Ni baru sebelah kiri rumah. Sebelah kanan rmh byk lg.
Memandangkan ramai tnya mcm mn nk tanam bendi,ni sy bg sedikit tips yg sangat senang.

Tips tanam bendi:

1.Ambl 2 biji benih bendi yang dibeli di kedai RM2 (beli dlm packet kedai eco je) atau shopee.
2. Masukkan dlm tanah sambil selawat..siram setiap hari ..dlm beberapa hari akan keluar tunas.
3. Maintain je siram smp besar sikit baru buh baja sedikit keliling pokok dlm beberapa minggu akan keluar bunga bendi n lps tu boleh la lihat hasil..mudah n sng.
Tempoh semai sehingga berbuah lebih kurang 7minggu.

BAJA

SEMBURAN HALAU SERANGGA

Tak rugi tanam, hasilnya berbuah lebat tanpa henti. Hari-hari boleh masak sayur bendi dan buat kari atau rebus buat ulam. Selamat bercucuk tanam.

Sumber: Theamrie Arm


”Ni Betul Cap Ibu & Anak, Copy Paste Betul Muka. Photostat Cap Apa Ni.” Wajah Seiras Azian & Anak Perempuan Raih Perhatian!

Bagi yang meminati lagu-lagu balada Zaman 80-an pasti kenal dengan  Azian Mazwan Sapuan,  pelantun lagu Rumah Kecil Tiang Seribu ini.

Kerinduan peminat terhadapnya sedikit terubat setelah empunya diri menyertai Gegar Vaganza musim ke-7 sebelum ini.

Terbaru, Azian memuatnaik gambar bersama anak perempuannya,  Nur Athirah Hanim ketika menghadiri majlis konvokesyen Athirah yang bertempat di Dewan Al-Muktafi Billah Shah, Kuala Terengganu.

Rupa-rupanya, Athirah baru sahaja menamatkan pengajiannya di Universiti Sultan Zainal Abidin ( UNISZA ). Dia mengambil jurusan dalam bidang Bachelor Of Sosial Work With Honoured. Wah bukan biasa-biasa anak Azian ini. Sudahlah cantik, bijak pula orangnya.

Menerusi kapsyennya,  Azian mahu meraikan hari istimewa anakandanya ini. Ibu mana yang tak gembira kan, melihat hasil usaha anak sudah tercapai kini. Pasti tak sabar tu untuk melihat anak tersayang memegang ijazah.

24.01.2022 MAJLIS IDUL ILMI KONVOKESYEN UNIV.SULTAN ZAINAL ABIDIN (UNISZA) 2022 di Dewan Al-Muktafi Billah Shah (DABS), Kuala Terengganu.

ALHAMDULILLAH syukur ke hadrat Ilahi🤲 ..hari yang ditunggu oleh mereka semua & kita ibu bapa ni juga turut menunggu😁..akhirnyaa tiba. Setelah melalui proses PKP dan sbgnya, ini adalah moment yg sgt ditunggu2..(masyaallah sesiapa yg ank tgh bljr mesti akan rasa apa yg sy rasa nii..eksaiited gaiss😂😂).
TAHNIAH anakanda kami ATHIRAH❤ & para Graduan yang telah berjaya menamatkan pengajian dan bergraduasi pada Upacara Konvokesyen pada hari ini. TAHNIAH..TAHNIAH..TAHNIAH Kakak❤. Tahniah di atas kejayaan cemerlang, Alhamdulillah.

Semoga akan terus berjaya dan mencipta kecemerlangan di dunia dan akhirat hendaknya..aamiin. CONGRATULATIONS Kak, Mama so excited for your success and definitely be proud of your hardwork and achievement💯💯💯..aarghh sayuuu😭😭🤩🤩🤩..kita je yg tahu how struggle you are. CONGRATS Kakakk🥰🥰..lavviuuuuu…

Selain mengucapkan tahniah atas kejayaan anak Azian menamatkan pengajian, rata-rata turut memuji wajah dua beranak ini cukup seiras.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Banyak Cakap Nanti.” Bunyi ‘Babbling’ Isaac Raees, Bikin Peminat Zahirah & Aiman Terhibur.

Siapa yang tak kenal dengan pasangan selebriti popular ini, Zahirah MacWilson dan Aiman Hakim Radza. Setelah pasangan ini mendapat cahayamata sulung, peminat turut mengikut perkembangan anak kecil ini.

Kini sudah mencecah usia lima bulan,  Isaac Raees turut mendapat jolokan ‘Dimple Baby Isaac’ sentiasa menawan hati warganet.

Terbaru, menerusi Instagram milik bayi comel ini didapati sebuah video, Isaac Raees seakan sedang membaca buku.

Bayi yang dilahirkan pada 5 Januari lalu di Perth Australia, ini bersuara ‘babbling’ dengan nyaring. Tentu peminat mendengar pun geram melihat keletahnya.

Usually Mummy reads to me. Now it’s my turn to read to Mummy

Rata-rata peminat teruja melihat keletah anak pasangan popular ini.


Nak Sembuhkan Demam Panas Dengan Pantas? Cuba Cara Ini..

Masih ingat lagi sewaktu kecil dulu setiap kali kami adik-beradik demam, ibu akan cepat-cepat melumur dengan lendir dari daun lidah buaya atau lebih dikenali dengan nama aloe vera.

Ibu akan lulurkan pada umbun-umbun kepala, dahi, ketiak dan leher. Alhamdullilah, kami adik-beradik jarang ke klinik kerana selepas dilumurkan dengan lendir lidah buaya ini, suhu badan akan turun.

Caranya sangat senang :

Artikel Berkaitan

Tip / Petua

Petua ini sampai ke generasi kami adik-beradik masih digunakan apabila anak-anak demam dan pokok lidah buaya memang wajib ada di rumah kami.

Pokoknya senang membiak dan tidak sukar dijaga.

Kalau sukar untuk mendapatkan pokok ini, anda boleh dapatkan di farmasi.

Terdapat beberapa jenama yang menjual lendir ini secara komersial. Jadi wajibkannya dalam First Aid anda supaya dapat menbuat langkah awal jika anak tiba-tiba demam panas.

Selain daripada itu, banyak khasiat aloe vera ini yang secara tidak langsung akan kita dapat apabila memakainya seperti :

Di sini, terdapat beberapa jenama Aloe Vera yang boleh anda dapatkan di farmasi.

Semoga bermanfaat!

Mesti Baca :


Berdoa Kena Ada Cara & Contohilah Sebagaimana Nabi Zakaria Lakukan. Di sini Ada Tipsnya Untuk Mudah Kita Praktiskan!

Hidup kita di dunia ini setiap hari punya jalan cerita yang tersendiri. Ada kala gembira dan bahagia hidup disamping keluarga dan teman-teman, malah tidak kurang juga sering diuji dengan kesedihan dan kedukaan. Itulah lumrah kehidupan!

Umumnya bila diuji, kita akan berusaha untuk atasi setiap cabaran yang datang disamping tidak putus-putus berdoa kepada Allah yang Maha Berkuasa.

Menyentuh tentang berdoa, selain kita menadah tangan memohon hajat dimakbulkan olehNya, sebenarnya ada cara dan tip yang boleh kita amalkan seperti mana apa yang dilakukan oleh nabi Zakaria.

Bagaimana caranya itu, jom semak perkongsian daripada Puan Siri Aminah Sulaiman ini berkaitan tip berdoa yang dihuraikan dari Surah Maryam. Jom semak.

Dah lama saya janji nak tulis pasal TIPS Doa dari surah Maryam , tapi saya bertangguh sampai dapat ‘peringatan’ berkali-kali dari Allah.. Tak de alasan lagi..Maka hari ni saya kongsikan TIPS Doa Mustajab ni. Saya sendiri telah cuba berdoa guna kaedah ni dan mustajab dengan izin Allah.

Seorang sahabat saya ada berkongsi yang SISTEM BERDOA ni ada 2 cara.
Kita boleh pilih nak ikut cara Al Quran ajar atau berdoa ikut hukum alam.

Jika kita Berdoa ikut Al Quran ajar, maka Allah akan beri Rahmat Dia. Berdoa ikut hukum Alam ni haram disisi ajaran Islam, Berdoa ikut hukum alam ni tetap akan dapat tapi akan miss keberkatan..sebab tak ikut guideline Allah beri dalam Quran dan Sunnah .

Sebab tu kita tengok non muslim still dapat apa yang mereka minta, sebab sifat Allah sebagai Ar Rahman memang apply untuk semua mahluk dimuka bumi ni. Tapi untuk orang yang beriman, Allah ‘extend’kan kasih sayangNya maka Dia bersifat Ar Rahim pada hamba yang beriman.

Sebab sifat Ar Rahim Dia beri apa yang terbaik untuk kita, kadang ditangguhkan apa yang kita minta kerana Dia Al ‘Alim yang tahu keperluan hambaNya.

Terharu kan dengan kasih sayang Allah pada kita? Moga Allah pilih kita dikalangan hambaNya yang beriman.

Kenapa saya pilih berdoa ikut cara doa Nabi Zakaria ?

Sebab saya sangat terkesan bila baca ayat 2 Surah Maryam

ذِكْرُ رَحْمَتِ رَبِّكَ عَبْدَهُ زَكَرِيَّا

“(Ingatkan mereka) tentang rahmat Tuhan kamu kepada hamba-Nya, Zakaria,”

Dalam ayat ni Allah iktiraf Zakaria a.s sebagai عَبْدَهُ iaitu HambaNya.

Saya kira sebagai satu pengiktirafan tertinggi bila Allah acknowledge kita sebagai HambaNya..Petanda Allah redha dengan cara Nabi Zakaria meminta doa

Nak jadi ‘HambaNya’?
Jom belajar doa cara Nabi Zakaria :

1) Gunakan suara yang lembut
*************************

إِذْ نَادَىٰ رَبَّهُ نِدَاءً خَفِيًّا

“yaitu tatkala ia berdoa kepada Tuhannya dengan suara yang lembut.”

Perkataan نِدَاءً ikut terjemahan ialah suara yang lembut dalam keadaan خَفِيًّا iaitu sunyi..ketika duduk seorang diri

2) Sebut KELEMAHAN diri ketika berdoa
********************************

Ayat seterusnya Allah rekod Nabi Zakaria mengadu keadaan diri yang serba lemah, rambutnya putih beruban

قَالَ رَبِّ إِنِّي وَهَنَ الْعَظْمُ مِنِّي وَاشْتَعَلَ الرَّأْسُ شَيْبًا..

Dia berkata “Ya Tuhanku, sesungguhnya tulangku telah lemah dan kepalaku telah ditumbuhi uban, ..”

Inilah pengakuan seorang hamba yang berTuhan. Dia mengakui kelemahan fizikal tubuhnya yang memerlukan Allah untuk tunaikan segala permintaan.

Ayat lain Nabi Zakaria menambah lagi :
وَكَانَتِ امْرَأَتِي عَاقِرًا..

“sedang isteriku seorang yang mandul..”

Nabi Zakaria megukuhkan lagi kelemahan perkahwinan dengan mengakui dihadapan Allah isterinya yang mandul.

Tertarik saya nak kongsikan dari segi linguistik ayat امْرَأَتِي

Allah pilih perkataan yang begitu tepat untuk gambarkan situasi Zakaria a.s ketika tu

Perkataan امْرَأَتِي iaitu biasa digunakan dalam Quran untuk menggambar perkahwinan yang ada masalah.

Contoh dalam Surah Tahrim Allah panggil isteri Nabi Nuh sebagai امۡرَاَتَ نُوۡحٍ kerana isteri Nabi Nuh seorang yang kafir,begitu juga isteri Nabi Lut a.s dipanggil امۡرَاَتَ لُوۡطٍ

Bukan perkataan ‘zaujah’ digunakan dalam situasi ni.

Apa yang kita boleh pelajari ialah mengadulah dengan jujur dihadapan Allah..segala masalah kita

Bukan saja-saja Allah rekod kisah doa Nabi Zakaria ni tau, mesti untuk kita belajar dan amalkan

3) Hajat adalah kerana Allah dan Agama
********************************

Inilah klimaks dalam kisah doa Nabi Zakaria..

Untuk apa nak dapat anak? untuk apa nak ada duit?
untuk apa nak sihat?

Nabi Zakaria terus mengajar kita cara doa dimakbulkan segera:

وَإِنِّي خِفْتُ الْمَوَالِيَ مِنْ وَرَائِي وَكَانَتِ امْرَأَتِي عَاقِرًا فَهَبْ لِي مِنْ لَدُنْكَ وَلِيًّا

“Dan sesungguhnya aku khawatir terhadap mawaliku sepeninggalku,
sedang isteriku adalah seorang yang mandul, maka anugerahilah aku dari sisi Engkau seorang putera, “

Baginda risaukan keadaan kaumnya bila dia meninggal nanti..Dia risaukan kaumnya sesat bila tiada lagi nabi dikalangan mereka.

Zuriat diminta untuk sambung legasi dakwahnya.

Lalu Allah jawab dengan beri khabar gembira kedatangan soerang anak lelaki bernama Yahya.

Hajat untuk tujuan kebaikkan agama memang cepat Allah jawab dan beri.
Saya sendiri dah pernah cuba,mustajab dengan izin Allah..Ini formula doa mustajab dari Quran !

4) Rahmat turun bersama nikmat zuriat
********************************
Nabi Zakaria bukan saja dapat anak, tetapi Allah turunkan lengkap dengan pakej lain.

Allah sebut dalam AL Quran Nabi Yahya seorang yang:
+berhikmah dari kecil (وَآتَيْنَاهُ الْحُكْمَ صَبِيًّا)
+lemah lembut حَنَانًا
+taat pada ibu ayah وَبَرًّۢا بِوَٰلِدَيْهِ

Rujuk ayat 12-14 Surah Maryam untuk lihat ciri-ciri anak soleh yang ada pada Yahya a.s

Inilah RAHMAT Allah yang turun ketika Dia mengabulkan hajat HambaNya

Diminta ialah zuriat, tapi bila Dia berkenan dengan cara kita berdoa ..Dia akan beri lebih..Inilah RAHMAT untuk orang yang beriman.

Kesimpulannya tiada yang lebih baik dari cara berdoa para Nabi yang diajar dalam Quran .

Moga Allah pilih kita sebagai HAMBANYA dan dimasukkan ke dalam syurga nanti..Allhuma Amin .